**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | SASTAVLJANJE REČENICA PREMA SLICI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O REČENICI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Na ploči su kartice s riječima:  šešir ima i crni metlu vještica  Učiteljica/učitelj pitanjima usmjerava pažnju učenika: Što je na ploči? Kako ćemo od tih riječi dobiti rečenicu? Kakvim slovom trebamo napisati početak rečenice? Koje još riječi u rečenici pišemo velikim početnim slovom? Što dolazi na kraj svake rečenice?  **2. TKO ĆE BOLJE**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Učenici su u grupama po četvero. Svaka grupa dobiva sliku o kojoj treba napisati tri rečenice koje na kraju imaju točku, tri kojima je na kraju upitnik i jednu s uskličnikom na kraju. Najuspješnija je grupa koja prva napiše sedam točnih rečenica.  Primjeri slika:  proslava rođendana šetnja parkom košarkaška utakmica nastup dječjeg zbora vožnja čamcem po jezeru  **3. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Nekoliko učenika čita sastavljene rečenice. Učenici trebaju odabrati četiri rečenice iz svoje grupe i prepisati ih u pisanku velikim slovima. Trebaju paziti na rečenične znakove na kraju rečenice.  **4. DIKTAT ZA VJEŽBU**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici zapisuju riječi i rečenice po diktatu. Učiteljica/učitelj čita riječ ili rečenicu, nekoliko učenika ponavlja riječ ili rečenicu, a zatim ih učenici samostalno zapisuju u pisanke velikim slovima.  **Marko je odličan učenik.**  **Čita li rado knjige?**  **Voli tekstove o zmajevima.**  **Djed mu redovito kupuje stripove.**  **Koliko je stripova sakupio?** | Mogu se koristiti objekti iz modula [Slova](https://hr.izzi.digital/DOS/104/326.html). | PID OŠ – C. 1. 2 - Prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici, povezanost s ostalim članovima s kojima je povezan događajima, interesima, vrijednostima.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog

|  |  |  |  |  |  |
| --- | --- | --- | --- | --- | --- |
| **šešir** | **ima** | **i** | **crni** | **metlu** | **vještica** |