**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | U MOM TANJURU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi: molim, hvala, oprosti, izvoli  - postavlja jednostavna pitanja  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAGONETNI PREDMET**  **Ishod aktivnosti:** učenik razgovara u skladu sa svojim interesima i potrebama, postavlja jednostavna pitanja, poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  U vrećici se nalazi jedan komad voća ili povrća (npr. luk, naranča, mrkva, jabuka…). Učenik dolazi do stola i pogleda u vrećicu. Ostali učenici pomoću pitanja na koja se odgovara s DA ili NE pokušavaju pogoditi zagonetni plod i odrediti je li voće ili povrće. Učenik koji je dao točno rješenje dolazi do učiteljice/ učitelja i nastavlja igru s drugim komadom voća ili povrća. Aktivnost se može nastaviti u istraživačkom smjeru (okusi, mirisi, teksture, boje, tonovi boja…).  **2. ŠTO JE VOĆE, A ŠTO POVRĆE**  **Ishod aktivnosti:** učenik odgovara cjelovitom rečenicom, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, poštuje pravila uljudnoga ophođenja tijekom razgovora.  **Opis aktivnosti:**  Pomoću ilustracije u Početnici učenici nabrajaju što od nacrtanog pripada voću, a što povrću. Nabrajaju voće i povrće istih boja. Odabiru što od nacrtanog najviše vole. Razgovaramo o voću i povrću koje rado jedu, a nije nacrtano te obrocima u danu u kojima prevladava voće ili povrće.  **3. TKO ĆE PRIJE**  **Ishod aktivnosti:** učenik sluša i razumije uputu i postupa prema uputi, poštuje pravila uljudnoga ophođenja tijekom razgovora.  **Opis aktivnosti:**  Učenici su podijeljeni u nekoliko grupa (3 – 4 učenika). Učiteljica/učitelj zadaje boju, a učenici trebaju što prije nacrtati voće ili povrće zadane boje te pomoću magneta crtež staviti na odgovarajuće mjesto na ploči (nacrtana su dva tanjura – voće i povrće). Nakon aktivnosti nacrtani plodovi mogu se grafički razvrstavati prema različitim kriterijima poput vrste, boje, oblika, vrste obroka (tablično, stupčasti grafikon).  **4. PRISTOJNO OPHOĐENJE**  **Ishod aktivnosti:** učenik odgovara cjelovitom rečenicom, upotrebljava riječi molim, hvala, oprosti, izvoli, po-  štuje pravila uljudnoga ophođenja tijekom razgovora.  **Opis aktivnosti:**  Učenici globalno čitaju rečenice iz 3. zadatka u Početnici. Promatraju sličice iz Bontona, analiziraju nacrtane situacije. Učiteljica/učitelj postavljanjem pitanja vezanih uz ilustracije uvodi učenike u komunikacijsku situaciju. Učenici u paru mogu odglumiti slične situacije (kuharica i učenik u školskoj kuhinji, posuđivanje knjige u knjižnici i sl.). | [Objekt Tko sve treba hranu.](https://hr.izzi.digital/DOS/104/696.html#block-11120)  [Objekt Biljke na tanjuru.](https://hr.izzi.digital/DOS/104/696.html#block-11129)  [Objekt Parovi u istoj boji.](https://hr.izzi.digital/DOS/104/696.html#block-11126)  [Objekt Odaberi zdravo.](https://hr.izzi.digital/DOS/104/696.html#block-11125) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ – A. 1. 1 - otkriva da cjelinu čine dijelovi, da se različite cjeline mogu dijeliti na sitnije dijelove; razlikuje svojstva tvari koja istražuje svojim osjetilima; navodi dnevne obroke.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  MAT OŠ – E. 1 .1 - Određuje skup prema nekome svojstvu; uspoređuje skupove; čita i tumači podatke prikazane piktogramima i jednostavnim tablicama.  OŠ LK – A. 1. 1. - Odgovara likovnim i vizualnim izražavanjem na razne vrste poticaja. |