**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | MRAČKO VELIČANSTVENI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  - prepisuje riječi i rečenice  - oblikuje kratak pisani tekst primjeren početnom opismenjavanju  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ME** **PLAŠI?**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše riječ STRAH.  Komunikacijska situacija: Učiteljica/učitelj razgovara s učenicima o njihovim strahovima.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora  **Opis aktivnosti:**  Učenici sjede u krugu. Učiteljica/učitelj čita priču o čudovištu mraka (zvučna čitanka).  Učiteljica/učitelj prije čitanja postavlja pitanje: Što su četveronoga bića? Učenici pažljivo slušaju da mogu odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu.  **Opis aktivnosti:**  Učenici iznose svoje osjećaje nakon slušanja priče.  Odgovaraju na pitanje postavljeno prije slušanja. (Četveronoga bića su stolice.) Učenici čitaju tekst još jednom. Učiteljica/učitelj pitanjima vodi učenike u sadržajnu analizu teksta: Gdje se Mračko Veličanstveni skriva pri svjetlu? Kada se pokazuje? Čime nas obavija? Što nam se tada može učiniti? U što pretvara stolce? Što su za- pravo jezive zmije? Kako bismo se mogli riješiti Mračka osim svjetlom?  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; prepisuje riječi i rečenice, sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše naslov i nekoliko rečenica o priči, a učenici prepisuju u pisanke.  MRAČKO VELIČANSTVENI MRAČKO IZLAZI NOĆU.  STVARI U SOBI PRETVARA U STRAŠNA BIĆA.  NESTAJE NA SVJETLU.  Učenici trebaju nacrtati čudovište mraka.  **5. MOJE ČUDOVIŠTE**  **Ishod aktivnosti:** učenik oblikuje kratak pisani tekst primjeren početnom opismenjavanju; čita riječi, rečenice, tekstove primjereno početnom opismenjavanju; sluša i razumije uputu i postupa prema uputi.  **Opis aktivnosti:**  Učenici trebaju u nekoliko rečenica opisati svoje čudovište. Trebaju napisati čega se boje, kada su ti strahovi najveći, a kada nestaju.  Učenici na „autorskom stolcu“ čitaju svoje uratke. | Zvučna čitanka: [Mračko Veličanstveni](https://hr.izzi.digital/DOS/104/633.html#block-44838) | OŠ LK - A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine; C. 1. 4 - Opisuje običaje i način života u svojoj užoj zajednici.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |