**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | U ŠKOLI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KREĆEMO U ŠKOLU**  **Ishod aktivnosti:** sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama.  **Opis aktivnosti:**  Učiteljica/učitelj čita kratki tekst *Moj prvi* školski *dan*. Komunikacijski tekst nalazi se i na zvučnoj čitanci.  MOJ PRVI ŠKOLSKI DAN  RODITELJI SU ME DOVELI U VELIKO DVORIŠTE. ZVRRRRR, OGLASIO SE ZVUK ŠKOLSKOGA ZVONA.  UČITELJICA JE IZGOVORILA MOJE IME. MAHNUO SAM RUKOM I SVE IH POZDRAVIO.  ŠKOLSKA TORBA MI JE NA LEĐIMA. KRENUO SAM ZA UČITELJICOM.  Nakon slušanja teksta slijedi kratka sadržajna analiza koja nam služi kao uvod (motivacija) u novi nastavni sadržaj. Učenici odgovaraju na pitanja za poticanje komunikacijske situacija: Gdje su roditelji doveli dječaka? Što  se čulo? Ima li tvoja škola zvono? Što nam ono označava? Tko je prozvao učenika? Koga je dječak pozdravio?  Što dječak ima na leđima? Kako ti nosiš svoju torbu? Zašto torbu treba nositi na leđima, a ne u ruci? Za kim je dječak krenuo? Što misliš kamo su otišli?  **2. A KAKO JE MENI BILO**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učenici opisuju ilustraciju u udžbeniku te ju uspoređuju sa svojim prvim danom u školi. Učiteljica/učitelj potiče komunikacijsku situaciju: Promotri djecu na slici. Kako se osjećaju? Po čemu prepoznaješ njihovo raspolože-  nje? Kako si se ti osjećao prvi dan u školi? Što ti je bilo najljepše? Što bi volio promijeniti?  Danas ste ostavili trag u školi na svemu što ste dotaknuli. Nabrojite gdje su sve bile vaše ruke, dlanovi, prsti.  Vi ste detektivi, istražitelji. Početnica će vas prepoznati, ako na njoj ostavite svoj trag.  Učiteljica/učitelj će pripremiti nekoliko jastučića za pečate. Učenici prilaze stolu i odabiru kojom će bojom  otisnuti prst (inzistirati na vrhovima prstiju). Nakon otiskivanja proanalizirat će kolike je veličine koji otisak,  najveći, najmanji, ponoviti nazive za pojedine prste, koja ruka drži olovku, razlike lijeve i desne ruke… Povećalom se mogu istražiti sličnosti i razlike između otisaka prstiju te ovu aktivnost povezati sa sličnostima i razlikama između učenika.  **3. I OSJEĆAJI SU VAŽNI**  **Ishod aktivnosti:** učenik razgovara u skladu sa svojim interesima i potrebama; sluša i razumije uputu i postupa  prema uputi.  **Opis aktivnosti:**  Učenici opisuju emotikone u udžbeniku (2. zadatak) i objašnjavaju kakvo raspoloženje prikazuju. Svaki učenik  ima izrezani krug na koji treba nacrtati emotikon svog raspoloženja prvog dana škole. Nakon što su nacrtali  papiriće predaju učiteljici/učitelju, a ona/on ih stavlja u odgovarajući stupac tablice nacrtane na ploči (svaki  stupac tablice predstavlja jedno raspoloženje). Učenici uspoređuju stupce i zaključuju kakvog je raspoloženja  bilo najviše, kakvog najmanje. Traže rješenja za pomoć učenicima koji toga dana nisu bili sretni. Što možete  učiniti da pomognete uplakanom ili prestrašenom prijatelju?  **4. DOBAR DAN, OVO JE MOJA UČIONICA**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja,  odgovara cjelovitom rečenicom; poštuje pravila uljudnoga ophođenja tijekom razgovora.  **Opis aktivnosti:**  Koristeći strip iz udžbenika izvodimo dramatizaciju kucanja, pozdrava, ulaska u učionicu, poziva, donošenja obavijesti, ispričavanja zbog ometanja u radu i sl. Situacije povezujemo s djelatnicima u školi (treba Vas  računovođa, treba Vas spremačica…). Nenametljivo u komunikaciji ukazujemo na komunikacijski bonton.  Učiteljica/učitelj postavlja pitanja i potiče aktivnosti: Što se nalazi u hodniku pokraj razreda? Kakve su boje  vrata učionice, što se nalazi na njima? Onaj tko dolazi u učionicu trebao bi znati tko je u njoj. Što bismo mogli  učiniti kako bi svi znali tko se nalazi u našoj učionici? (Učiteljica/učitelj zapisuje na ploču, a učenici u prazan  okvir redni broj 1. i slova a, b, c…). Nakon ove aktivnosti učenici zajednički izrađuju oznaku za vrata svoje  učionice.  U aktivnosti promatranja i uspoređivanja učenici uočavaju dijelove ilustracije (pano, radovi  na njemu, ormarići) te ih uspoređuju sa sličnim predmetima u okruženju. Ova aktivnost prethodi vježbi grafomotorike u kojoj učenici dovršavaju ilustraciju. | [Objekt I kod kuće i u školi djecu se čuva, uči, voli.](https://hr.izzi.digital/DOS/104/337.html#block-7436)  [Objekt Kada ste sretni.](https://hr.izzi.digital/DOS/104/337.html#block-124161)  [Objekt Kad si sretan.](https://hr.izzi.digital/DOS/104/337.html#block-7449)  [Objekt Kada malo zaškripi.](https://hr.izzi.digital/DOS/104/337.html#block-7455) | MAT OŠ – E. 1. 1 Određuje skup prema nekome svojstvu; prebrojava članove skupa; uspoređuje skupove; čita i tumači podatke prikazane piktogrami- ma i jednostavnim tablicama.  PID OŠ – C. 1. 1 Prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  GOO – C. 1. 1 Uključuje se u zajedničke aktivnosti razrednog odjela i izvršava svoj dio zadatka.  IKT – A. 1. 1 Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka.  OSR – A.1.2. Prepoznaje i imenuje osnovne i neke složene emocije; B.1.1. Prepoznaje potrebe i osjećaje drugih; C.1.3. Opisuje situacije u kojima treba pomagati drugima; pomaže učenicima u razredu različitim aktivnostima. |