**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | KIŠA U ŠUMI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - govori više cjelovitih rečenica tematski povezanih u smislenu cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOŽI SLIKU**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema slike koje su izrezane u nekoliko dijelova. Učenici su podijeljeni u pet grupa. Svaka grupa dobiva dijelove jedne slike te ima zadatak sastaviti sliku i imenovati što se nalazi na njoj.  Nakon što svaka grupa kaže što njihova slika prikazuje, učiteljica/učitelj karticu s tom riječi stavlja na ploču. Učiteljica/učitelj i učenici zajednički provode glasovnu analizu svake riječi, broje koliko riječ ima slova i sl.  Riječi: GLJIVA VJEVERICA HRAST KESTEN LISICA  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj motivacijskim pitanjima usmjerava pažnju učenika: Što je zajedničko svim ovim biljkama i životinjama? Gdje žive? Što je šuma? Koje je sada godišnje doba? Koja je najčešća padalina u jesen? Poslušaj priču o kiši u šumi. Učiteljica/učitelj čita tekst:  KIŠA U ŠUMI  STUŠTILA SE KIŠA IZ OBLAKA. ŠUŠTE KAPI PO ŠUMSKIM KROŠNJAMA. NEŠTO ŠUŠKA ISPOD STABLA. ŠTO JE  TO? TO SE SAMO MIŠ ŠULJA ISPOD LIŠĆA. POKUŠAVA ŠTO BRŽE DOĆI DO KUĆE. PTICE SU POTRAŽILE SKLONI-  ŠTE NA GRANAMA. TIŠINA SE SPUSTILA NA ŠUMU. ČUJU SE SAMO ŽABE IZ OBLIŽNJE BARE. VESELO KREKEĆU  U ŠAŠU, ŠALE SE I UŽIVAJU U PREKRASNOM KIŠNOM DANU.  Nakon slušanja priče učenici iznose svoje osjećaje. Učiteljica/učitelj pitanjima vodi učenike u sadržajnu analizu priče.  **3. SLUŠAM I CRTAM**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učiteljica/učitelj čita priču još jednom. Učenici pažljivo slušaju i odabiru dio priče koji žele nacrtati. Učenike dijelimo prema interesnim skupinama:  - kiša pada iz oblaka  - miš se šulja ispod lišća  - ptice su na granama  - žabe su u obližnjoj bari  - prekrasan kišni dan.  Saka grupa crta samo jednu ilustraciju. Nakon što su dovršili (učenicima treba dati manje papire tako da su brže gotovi), radove stavljamo na ploču.  **4. SASTAVI NOVU PRIČU**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; govori više cjelovitih rečenica tematski povezanih u smislenu cjelinu; sluša i razumije uputu i postupa prema uputi.  **Opis aktivnosti:**  Učiteljica/učitelj stavlja na ploču ilustracije koje su učenici nacrtali, ali obrnutim redoslijedom. Učenici pričaju novu priču prema prikazanim ilustracijama. (Raspored slika može biti i drugačiji.) | Zvučna čitanka: [Slovo Š](https://hr.izzi.digital/DOS/104/633.html#block-8285) (Kiša u šumi) | MAT OŠ - A. 1. 1 – Opisuje i prikazuje količine prirodnim brojevima i nulom.  PID OŠ - A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s  prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |