**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | PISANJE POZIVNICE ZA ROĐENDAN | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - samostalno piše riječi i rečenice samo naučenim slovima  - piše rečenični znak na kraju rečenice  - ističe pisanje velikog početnog slova: prva riječ u rečenici, vlastita imena i prezimena ljudi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVLJAM RIJEČ**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; razgovara u skladu sa svojim interesima i potrebama; odgovara cjelovitom rečenicom; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj na ploču piše skupinu slova. Učenici trebaju od zadanih slova složiti riječi.  Komunikacijska situacija: Što je napisano na ploči? Pročitaj napisana slova. Što ćemo dobiti kad slova stavimo na prava mjesta? Nakon što otkriju traženu riječ, učiteljica/učitelj zapisuje riječ ispod slova.    **2. ROĐENDANI**  **Ishod aktivnosti:** učenik razgovara u skladu sa svojim interesima i potrebama; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: razgovor o rođendanima. Kada ti je rođendan? (Neki možda znaju samo godišnje doba.) Gdje slavite rođendan? Tko ti dolazi? Kako izgleda proslava? Kako prijatelji znaju da ti je rođendan? Što treba pisati na pozivnici?  **3. PIŠEM POZIVNICU**  **Ishod aktivnosti: učenik** piše velika i mala slova školskoga formalnog pisma; samostalno piše riječi i rečenice samo naučenim slovima; piše rečenični znak na kraju rečenice; ističe pisanje velikog početnog slova: prva riječ u rečenici, vlastita imena i prezimena.  **Opis aktivnosti:**  Učiteljica/učitelj na ploču piše natuknice (što sve treba sadržavati pozivnica).  Koga poziva?  Kada treba doći?  Gdje treba doći?  Tko poziva?  Učenici usmeno odgovaraju na svako pitanje. Pokušavaju oblikovati pozivnicu za rođendan:  Dragi Filipe, pozivam te na svoj rođendan.  Proslava će biti u četvrtak poslijepodne.  Dođi u moj stan (zapisati adresu).  Veselim se tvome dolasku.  Luka  Učenici će dobiti papir na koji trebaju napisati pozivnicu za rođendan.  **4. CRTAMO POZIVNICU**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici ilustriraju pozivnice.  Nacrtaj nešto po čemu će prijatelj koji dobije pozivnicu odmah znati da ga pozivaš na rođendan. |  | OŠ LK - A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; važno je učiti komunikacijska pravila; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A - Prepoznaje igru kao važnu razvojnu i društvenu aktivnost. |

Prilog - okviri za pozivnice

 

 