**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | PISANJE REČENICA (PONAVLJANJE) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  **OŠ HJ** - poštuje pravila uljudnoga ophođenja tijekom razgovora  **A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O REČENICI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj pitanjima uvodi učenike u razgovor o rečenicama: Od čega se sastoji rečenica? Jesu li riječi u rečenici složene bez reda? Kakvim slovom počinje rečenica? Čime rečenica završava? Koji rečenični znak stavljamo na kraj pitanja?  **2. ZBRKANE REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Svaka grupa ima flomaster u jednoj boji. Zadatak je osmisliti i napisati onoliko zbrkanih rečenica koliko je i grupa. Na znak učiteljice/učitelja učenici obilaze mjesta u smjeru kazaljke na satu i u svakoj grupi pravilno zapisuju samo jednu rečenicu. Svaka grupa rečenice piše svojom bojom.  Na kraju se svi vraćaju na svoje mjesto i provjeravaju jesu li sve rečenice točno napisane. Po boji flomastera zna se koja je grupa pisala određenu rečenicu.  **3. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Nekoliko učenika čita sastavljene rečenice. Učenici odabiru četiri rečenice iz svoje grupe i prepisuju ih u pisanku velikim tiskanim slovima. Trebaju paziti na rečenične znakove na kraju rečenice.  **4. TKO ĆE BOLJE**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice;poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici su i dalje u grupama po četvero. Svaka grupa treba sama odrediti šest parova riječi od kojih će napisati  po tri izjavne i tri upitne rečenice.  Primjer:  DAN – OBLAK DANAS JE OBLAČAN DAN.  KNJIGA – MARKO ČITA LI MARKO KNJIGU? | Mogu se koristiti objekti iz modula [Slova](https://hr.izzi.digital/DOS/104/326.html). | PID OŠ – C. 1. 2 - Prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici, povezanost s ostalim članovima s kojima je povezan događajima, interesima, vrijednostima.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog 1 - parovi riječi

|  |  |
| --- | --- |
| **DAN** | **OBLAK** |
| **KNJIGA** | **MARKO** |
| **MAJA** | **MORE** |
| **ŽIRAFA** | **LIST** |

Prilog 2 - listić

**S pomoću zadanih parova riječi sastavi po tri rečenice.**

**Jedna neka na kraju ima točku (.), jedna upitnik (?), a jedna uskličnik (!).**

**KOTAČ BICIKL**







**PTICA STABLO**





