**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | BIJESNE GLISTE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - prepoznaje priču, pjesmu, bajku, zagonetku i igrokaz prema obliku | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SU BIJES I LJUTNJA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija - učiteljica/učitelj razgovara s učenicima o bijesu i ljutnji: Tko vas ljuti? Kako izgledate kad ste bijesni, kakve zvukove stvarate, kako se ponašate? Vole li djeca biti u društvu onih koji se za svaku sitnicu ljute i ne žele sudjelovati u igri ako nije po njihovom? Ima li takvoga ponašanja u učionici? Kakvo ponašanje i ophođenje u igri zaslužuje pohvalu? Što je to „natjecateljski duh“? Kakav je to duh? Kada se pojavljuje? Zašto postoji? Jeste li ga doživjeli u nekim oblicima natjecanja? Ima li i na natjecanjima „bijesnih glista“?  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; izražava opisane situacije i doživljeno u književnome tekstu riječima, crtežom i pokretom.  **Opis aktivnosti:**  Učenici sjede u krugu. Učiteljica/učitelj čita pjesmu *Bijesne gliste* (zvučna čitanka). Učenici pažljivo slušaju kako bi nakon čitanja mogli odgovoriti na pitanje: Kada se pojavljuju bijesne gliste?  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima; prepoznaje priču, pjesmu, bajku, zagonetku i igrokaz prema obliku.  **Opis aktivnosti:**  Nakon slušanja pjesme učenici iznose svoje osjećaje. Učiteljica/učitelj pitanjima uvodi učenike u analizu pjesme: U koju vrstu teksta spada tekst *Bijesne gliste*? Po čemu ste to prepoznali? Tko uvijek kvari igru? Kakve gliste postoje? Odakle dolaze? Jeste li ikad čuli da ih je netko ulovio? Koga bijesne gliste najviše ljute? Štorade gliste kada nekoga ljute?  **4. CRTAM BIJESNE GLISTE**  **Ishod aktivnosti:** učenik poštuje pravila uljudnoga ophođenja tijekom razgovora; izražava opisane situacije i doživljeno u književnome tekstu riječima, crtežom i pokretom, sluša i razumije uputu i postupa prema uputi.  **Opis aktivnosti:**  Komunikacijska situacija: Što rade gliste kada nekoga ljute? Zamisli i nacrtaj što mogu učiniti bijesne gliste?  Učenici crtaju. Nakon završenog zadatka razgovaraju o svojim crtežima: Što ste nacrtali? Kada su se vaše bijesne gliste tako ponašale? | Zvučna čitanka: [Bijesne gliste](https://hr.izzi.digital/DOS/104/633.html#block-8313) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |