**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ŽIVOTINJE U ŠKOLI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROMATRAM I PRIČAM**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici promatraju ilustraciju u Početnici. Učenik čitač čita naslov. Učiteljica/učitelj, postavljanjem pitanja vezanih uz ilustraciju, uvodi učenike u komunikacijsku situaciju. Učenici u paru dogovaraju tko će glumiti koju  životinju/tko će biti koja životinja. Zadatak je učenika govoriti „stranim“ jezikom životinje svoga para.  **2. DOVRŠI PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tek-  stu; sluša i razumije uputu i postupa prema uputi.  **Opis aktivnosti:**  Učiteljica/učitelj čita priču o zoološkom vrtu u kojemu je bila žirafa. Djevojčici je iz ruke pobjegao balon. Žirafa  ga je dohvatila svojim dugim vratom.  Što se dalje dogodilo? (Učenici smišljaju svoju priču.)  Nakon što je nekoliko učenika ispričalo svoju priču, učenici dovršavaju strip prema vlastitoj priči. REKREATIVNA PAUZA: Učenici oponašaju kretanje pojedinih životinja (ptica, medvjed, žaba…)  **3. KAMO IDU ŽIVOTINJE**  **Ishod aktivnosti:** učenik razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Komunikacijska situacija: Tko je gore, tko dolje, a tko ispod? Učiteljica/učitelj potiče komunikaciju s učenici- ma o životinjama i njihovu kretanju (tko se kreće gore, tko dolje, a tko ispod). Učenici svojim riječima opisuju uvjete života pojedinih životinja.  Učenici promatraju životinje u 3. zadatku. Imenuju svaku pojedinu životinju te navode mjesto njezina boravka na prikazanoj ilustraciji. Prateći zadanu crtu spajaju životinju s mjestom obitavanja na ilustraciji.  **4. GLAS I POKRET**  **Ishod aktivnosti:** učenik sluša i razumije uputu te postupa prema njoj; poštuje pravila uljudnoga ophođenja tijekom razgovora.  **Opis aktivnosti:**  Učenici s učiteljicom/učiteljem stoje u krugu. Igru počinje prvi igrač izgovarajući ime životinje uz koju izvodi pokret kojim oponaša kretanje životinje. Kad prvi igrač izgovori ime životinje i pokaže pokret, cijela skupina to zajednički ponavlja. Igra se nastavlja dok svaki učenik ne dođe na red. | Uz aktivnosti 1 i 4 učiteljica/učitelj kao zanimljivost može prikazati videozapis o kitovima (nastavna jedinica: [Čujem, čujem](https://hr.izzi.digital/DOS/104/336.html), [Objekt Pjev kitova](https://hr.izzi.digital/DOS/104/336.html#block-4258)). | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  MAT OŠ - B. 1. 2 - Objašnjava kriterije nizanja; niže po zadanome kriteriju; C. 1. 2 - Razlikuje i crta ravne i zakrivljene crte; C. 1. 3 - Prepoznaje istaknute točke; crta (ističe) točke.  PID OŠ – A. 1. 1 - Uočava red u prirodi na primjeru biljaka, životinja i ljudi; imenuje i razlikuje tvari u svome okružju (voda, zrak, zemlja, plastika, staklo, tkanine, drvo, metal i sl.); razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima. |