**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VELIKO I MALO SLOVO B | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj čita tekst *Tko što vidi* ( zvučna čitanka). Učenicipažljivo slušaju i promatraju ilustraciju u Početnici.  **TKO ŠTO VIDI**  BOR: „NA BRDU STOJIM I SVE S VISOKA BROJIM.“  BREZA: „KAKO LIJEPO MIRIŠI? TO SI TI?“  BOR: „OOO, DA. ZAR SE NE VIDI?“  BREZA: „U DVORIŠTU NIKAD NISAM SAMA, UVIJEK DJEČJI SMIJEH I GALAMA.“  VRBA: „MENI JE NAJLJEPŠE! UŽIVAM UZ POTOK S POGLEDOM NA OTOK.“  JABLAN: „POZDRAVLJAM PUTNIKE PROLAZNIKE I PRATIM CESTU, A STOJIM NA MJESTU!“  Komunikacijska situacija: učenici nabrajaju koje vrste stabala se spominju. Promatraju ilustraciju. Uočavaju tko ima lišće, a tko iglice. Koje boje su stabla kada je sunčano? Koje su boje kada je snijeg? Tko je zelen i po snijegu? Tko gradi kućice na stablima? Gdje se skrivamo od velikoga sunca i vrućine (sjene stabla)? Tko od vas ima neko stablo u blizini, na putu od kuće do škole? Učenici opisuju stabla prema sjećanju.  Učiteljica/učitelj piše na ploču riječi: BOR VRBA JABLAN  Učenici izvode glasovnu analizu i sintezu naziva drveća, a potom u riječima zaokružuju slovo B.  Učiteljica/učitelj najavljuje učenje velikog i malog slova B te piše slova (veliko i malo B) na ploču. Učenici opisuju slovo, pišu slovo po zraku, a zatim i u prazan prostor na ploči.  **2. GDJE ČUJEM GLAS B**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj daje upute i postavlja pitanja: Pročitaj prvu riječ.  Koje glasove čuješ kad kažeš BREZA? Na kojem se mjestu nalazi glas B? U kojim se još riječima glas B nalazi na prvom mjestu? Pročitaj riječi u kojima je B samo u sredini. Učenici nabrajaju nekoliko riječi u kojima je B u sredini. Gdje se nalazi slovo B u riječi GRAB? Nabrajaju nekoliko riječi u kojima je B na kraju.  Učenici čitaju slikovne rečenice.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - dlanovima i tijelom.  Tjelopis nam ujedno služi i kao rekreativna pauza.  **4. CRTAM I BOJIM**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova B od čupave žice za čišćenje lula. Kada su gotovi s radovima, učenici slobodno šeću razredom i promatraju uratke ostalih. Učenici imenuju ilustracije u 4. zadatku. Glasovnom analizom svaku riječ rastavljaju na glasove, a potom zaokružuju sličice u čijem nazivu se nalazi glas B.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo B zaokruženo i ima krunu - to je zlatno slovo. Učenici pišu veliko slovo B do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  **6. IMENUJEM NACRTANO**  **Ishod aktivnosti:** učenik samostalno piše riječi i rečenice samo naučenim slovima.  **Opis aktivnosti:**  Učenici imenuju sličice u 6. zadatku te samostalno velikim tiskanim slovima zapisuju što sličice predstavljaju.  **7.** ČITAM I PIŠEM  **Ishod aktivnosti:** učenik čita riječi, rečenice, tekstove primjereno početnomu opismenjavanju; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učenici čitaju rečenice onako kako su napisane. Uočavaju da nemaju smisla, odnosno da nisu dobro povezana dva dijela rečenice. Ponovno povezuju lijevu i desnu stranu rečenica te čitaju novonastale rečenice. Učenici prepisuju pravilno povezane rečenice u svoje pisanke. | Jedinica [Slovo b](https://hr.izzi.digital/DOS/104/405.html)  Objekt [Bubamara i bumbar](https://hr.izzi.digital/DOS/104/405.html#block-11559)  Zvučna čitanka: [Slovo b](https://hr.izzi.digital/DOS/104/633.html#block-8296) (Tko što vidi)  Objekt [B u stablima](https://hr.izzi.digital/DOS/104/405.html#block-11563)  Objekt [Pišem *b*](https://hr.izzi.digital/DOS/104/405.html#block-23397)  Objekt [Svaka riječ ima svoje mjesto](https://hr.izzi.digital/DOS/104/405.html#block-11573) | PID OŠ - A. 1. 1 - Učenik uspoređuje organiziranost u prirodi opažajući neposredni okoliš.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. -1. 3. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |