**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SLOVO U BIJEGU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - prepoznaje priču, pjesmu, bajku, zagonetku i igrokaz prema obliku  - prepoznaje elemente igre riječima u pjesmama za djecu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TRAŽIMO SLOVO O**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su podijeljeni u grupe. Učiteljica/učitelj grupama dijeli pripremljene slike riječi (fotografije ili ilustracije). Zadatak je svake grupe u što kraćem vremenu pronaći parove riječi. Kriterij odabira parova je spojiti riječ  s onom koja ima glas manje (primjerice: kosa – kos, glava – lava, kapa – kap, cigla – igla, kost – kos…). Svaka  grupa dobiva iste slike riječi. Vrijeme se može mjeriti pješčanim satom tako da učenici mogu vidjeti koliko im je  vremena preostalo. Po isteku vremena uspoređujemo rezultate svake grupe.  **2. SLUŠAM PJESMU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; prepoznaje priču, pjesmu, bajku, zagonetku i igrokaz prema obliku; prepoznaje elemente igre riječima u pjesmama za djecu.  **Opis aktivnosti:**  Komunikacijska situacija: razgovor o prijateljstvu, o igrama koje mogu igrati sami (razne video igrice, ljuljanje na ljuljački u parku, spuštanje niz tobogan…) kao i o aktivnostima za koje im treba barem jedan prijatelj (razne društvene igre, klackalica u parku…). Prisjećaju se i igara koje se mogu igrati samo u određenoj grupi djece (nogomet, graničar, neke društvene igre...).  Učiteljica/učitelj čita pjesmu *Slovo u bijegu* (zvučna čitanka).  **SLOVO U BIJEGU**  ODLUČILO SLOVO O  POBJEĆIIZ SVIH RIJEČI.  DJEČAK ROKO JE SADA RK,  SOK JE SK,  SLON JE SLN,  BOMBON BMBN.  SOL JE SL,  GOL GL,  PTICA KOS JE KS,  NA LICU NOS NS.  NAJGORE JE PROŠAO BROJ OSAM,  OSTAO JE ČISTO SAM.  Učenici iznose svoje osjećaje nakon odslušane pjesmice. Učiteljica/učitelj pitanjima uvodi učenike u sadržajnu analizu pjesme: Što se u pjesmi dogodilo? Kome je bilo najteže? Volite li vi biti sami? Zašto?  **3. I OSTALA SLOVA BJEŽE**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema kartice s riječima i slikama riječi (npr. AUTO, JABUKA, KAPA, AVION, MAČKA). Učenici  čitaju riječi, a zatim ih ponovo čitaju, ali bez glasa/slova A.  Aktivnost se može izvesti i nekoliko puta. Svaki put mijenjamo kartice s riječima kao i glas/slovo koje izostavljamo.  **4. REBUSI**  **Ishod aktivnosti:** učenik poštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prema uputi.  **Opis aktivnosti:**  Učiteljica/učitelj učenicima objašnjava što je rebus i na koji način rješavamo rebuse. Upoznaje učenike s uobičajenim znakovima u rebusima. Učiteljica/učitelj zadaje učenicima nekoliko rebusa koje zajedno rješavaju (uz  riječi trebaju biti i ilustracije ili fotografije tih riječi).  Npr: MALINA – makni slova A – MLIN; BANANA – makni slovo B i na kraj dodaj slovo S - ANANAS; STOL – dodaj AC - STOLAC | Zvučna čitanka: [Slovo O (Slovo u bijegu)](https://hr.izzi.digital/DOS/104/633.html#block-8280) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |