**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VELIKO I MALO SLOVO J | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici otvaraju Početnicu. Promatraju ilustraciju i prisjećaju se priče *Maja i zmaj*. Učiteljica/učitelj pitanjima usmjerava razgovor: Tko su likovi u priči? Kako se zove Janova sestra? Zašto je Maja sakrila Janov udžbenik? Koga je optužila za nestali udžbenik? Kako se zovu zmajeve glave? Učiteljica/učitelj zapisuje nazive na ploču.  Izvode glasovnu analizu i sintezu riječi na ploči.  JONKO JAKI  Kojim glasom počinju napisana imena? Zaokruži prva slova u imenima.  Učiteljica/učitelj najavljuje učenje velikog i malog slova J te piše slova (veliko i malo J) na ploču. Učenici opisuju slovo, pišu slovo po zraku, a zatim i u prazan prostor na ploči.  **2. GDJE ČUJEM GLAS J**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj inicira komunikacijsku situaciju: Pročitaj prvu riječ. Koje glasove čuješ kad kažeš MAJA? Na kojem mjestu se nalazi glas J? U kojim se još riječima glas J nalazi u sredini? Pročitaj riječ u kojoj je glas J na početku. Učenici nabrajaju nekoliko riječi u kojima je J na početku. Gdje se nalazi slovo J u riječi ZMAJ? Nabrajaju riječ u kojoj se J nalazi na kraju.  Učenici trebaju zaokružiti prvo slovo u Janovu imenu.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. TRAŽIM SLOVO J**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova J od plastelina. Kada su gotovi sa svojim radovima, slobodno šeću razredom i promatraju uratke ostalih učenika.  Učenici promatraju ilustracije u 4. zadatku. Učiteljica/učitelj usmjerava razgovor:Od čega se sastoji svaki kišobran? Kako izgleda drška kišobrana? Pronađi i zaokruži one kišobrane čije drške čine pravilno napisano slovo J.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo J zaokruženo i ima krunu - to je zlatno slovo. Učenici pišu veliko slovo J do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: Maja ima brata., prepisuju u crtovlje.  **6. PIŠEM BROJEVNE RIJEČI**  **Ishod aktivnosti:** učenik čita riječi, rečenice, tekstove primjereno početnomu opismenjavanju; prepisuje riječi i rečenice.  **Opis aktivnosti:**  Učenici čitaju 6. zadatak. Promatraju ilustracije i opisuju tko se na njima nalazi. Učiteljica/učitelj postavlja pitanja i daje upute: Kojoj bi slici pridružio riječ JEDNA? Zašto? U crtovlje pokraj ilustracije napiši riječ. Koji bi broj pridružio drugoj slici? Zapiši. Zašto pokraj treće sličice treba napisati DVADESET JEDNA? | Jedinica [Slovo j](https://hr.izzi.digital/DOS/104/407.html)  Objekt [Mijo i jaje](https://hr.izzi.digital/DOS/104/407.html#block-20043)  Objekt [*J* u životinjama](https://hr.izzi.digital/DOS/104/407.html#block-20082)  Objekt [Pišem *j*](https://hr.izzi.digital/DOS/104/407.html#block-20127)  Objekt [Od riječi do riječi](https://hr.izzi.digital/DOS/104/407.html#block-20172) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – I. A. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |