**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO (PRIPREMNO RAZDOBLJE) | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | LEKTIRA (UVOD) – NEMAŠ POJMA GRIZLIJANE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim**  **razvojem i dobi.**  - opisuje situacije, događaje i likove u književnim tekstovima  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO JE NA SLICI?**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču stavlja sliku medvjedića sastavljenu od devet dijelova okrenutih tako da se ne vidi što je na slici.    Učenici pogađaju slova. Učenik koji kaže slovo kojeg nema u riječi, gubi red. Učenik koji kaže slovo koje postoji u zamišljenoj riječi, nastavlja pogađati i okreće jedno polje na slici tako da se vidi dio koji prikazuje. Učenik koji je pogodio slovo može pokušati pogoditi i konačno rješenje.  Učiteljica/učitelj započinje komunikacijsku situaciju pitanjem: Tko je na slici? Potom razgovara s učenicima o životu medvjeda: Koliko vas je vidjelo medvjeda u zoološkom vrtu? Što znate o njima iz slikovnica, enciklopedija? Jeste li gledali film ili emisiju o medvjedima? Gdje žive medvjedi? Kakve su boje, kako izgledaju, koliko su veliki?  **2. ČITANJE I RAZUMIJEVANJE PRIČE**  **Ishod aktivnosti:** učenik sluša jednostavne tekstove iz različitih izvora; izražava opisane situacije i doživljeno u književnome tekstu riječima, crtežom i pokretom; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima.  **Opis aktivnosti:**  Učenici sjede u krugu. Učiteljica/učitelj objašnjava učenicima zadatak: trebaju pažljivo slušati priču i pokušati zapamtiti što je sve Grizlijan pokušao pojesti.  Čitanje po dijelovima:  str. 1.–2.  Komunikacijska situacija: Kako se zove medo, a kako njegova majka? Gdje su živjeli? Kako je bio raspoložen?  Što mu je mama govorila?  Str. 3.-6.  Komunikacijska situacija: Kamo je odlazila Mama Grizli? Što je sve Grizlijan promatrao oko sebe? Oponašaj zvukove iz njegova trbuha - KKKRRRUUUMMMPPPFFFF.  Rekreativna pauza:  Pokaži kako se Grizlijan okretao lijevo, zatim desno, podizao se na prste, virio na sve strane  Učiteljica/učitelj, nakon rekreacijske pauze, pitanjima usmjerava pažnju učenika na tekst: Koga Grzlijan željno očekuje? Čemu bi se radovao? Što je Mama Grizli do sada donosila?  Učiteljica/učitelj pitanjima uvodi učenike u čitanje s predviđanjem: Što mislite što se dalje dogodilo? Tko misli da je medvjedić zaspao od gladi? Ili je možda odlučio poduzeti nešto?  str. 7.-16.  Komunikacjska situacija: Što je Grizlijan prvo pronašao? (slinavog puža, dvije osušene kišne gliste, tri muhe zunzare, 44 komarca). Tko je bio na stablu? Kako je Grizlijan zamolio pticu? (bio grub, zao, šuljao se, uporan ili?) Što nije znao? Čemu ga je podučila Ptica? Kako mu je zaprijetila? (Kljucnut će Grizlijana.) Na koga je zatim naišao? (Mamu Krokodilicu.) Gdje je sakrivala svoja jaja? Zašto, od koga ih još čuva? Što će se dogoditi s jajima Krokodilice? Gdje je Grizlijan pokušavao pecati, na rijeci ili moru? Tko mu se smijao i zašto? Što je učinio poslije neuspjeha na rijeci?  str. 17.-22.  Komunikacijska situacija: Do koga je došao uplakani Grizlijan? (Smeđe Koke.) Tko je sve vrijeme promatrao iz prikrajka?  Kakav mu je dogovor predložila Koka? Kako zaraditi ručak? Što je postao gladni Grizlijan? (Čuvar Grizlijan.) Je li mu taj posao bio težak i zahtjevan? Gdje ga je odrađivao?  **3. JA GRIZLIJAN**  **Ishod aktivnosti:** učenik poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj učenicima opisuje određenu situaciju koju oni trebaju prikazati pokretima tijela – pantomimom:  - pokaži kako Grizlijan kako lovi ribu  - pokaži kako pokušava ukrasti jaja krokodilu  - pokaži kako Grizlijan hoda  - pokaži kako pokušava ukrasti jaja iz ptičjeg gnijezda.  **4. RAZMISLI**  **Ishod aktivnosti:** učenikpoštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj pitanjima potiče razgovor: Što znače riječi *nemaš pojma*? Jesu li ih ikada vama uputili? Tko vam je rekao da nemate pojma? Jeste li zaslužili te riječi? Zašto? Što trebaš učiniti da ti nitko ne kaže da nemaš pojma? |  | OŠ TZK - A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |