**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | STIDLJIVA PRIČA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - prepoznaje slova  - povezuje glasove i slova u slogove i cjelovitu riječ te riječi u rečenicu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OSMOSMJERKA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču crta tablicu za osmosmjerku. U tablici je označena riječ IŠ (prikaz načina pronalaženja zadanog pojma). Učenici trebaju pronaći zadane pojmove. Tablicom se mogu kretati u svim smjerovima. Kada pronađu sve riječi ostat će im jedanaest slova koja, čitana redom, daju odgonetku: SRAM ILI STID.    Pojmovi: AS, IŠ, UŠ, MIR, SAT, SOM, KIST, MALI, ORAO, OSAM, TRIKO.  **2. RAZGOVARAMO O SRAMU**  **Ishod aktivnosti:** razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj uvodi učenike u komunikacijsku situaciju: Koje ste riječi dobili kao rješenje osmosmjeke? Što znači sram ili stid? Tko je stidljiv? Kada ste stidljivi ili sramežljivi? Zašto? Kako se ponašamo kada se stidimo ili nam je neugodno?  **3. SLUŠAM I RAZUMIJEM PRIČU**  **Ishod aktivnosti:** učenik sluša jednostavne tekstove iz različitih izvora; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu.  **Opis aktivnosti:**  Učiteljica/učitelj najavljuje *Stidljivu priču* i daje uputu učenicima: Pažljivo slušajte da mi možete reći od koliko se rečenica sastoji priča.  Učenici iznose svoje osjećaje nakon slušanja priče.  Odgovaraju na pitanje postavljeno prije slušanja. (Stidljiva priča ima dvije rečenice.)  Učiteljica/učitelj pitanjima vodi učenike u sadržajnu analizu priče: Kakva je ovo priča? Zašto je tako kratka? Što znači da se uvukla u se? Ispričaj kada se ti osjećaš kao ova priča. Što tada činiš? Što savjetuješ stidljivoj priči?  Kako bi izgledala uplašena priča? Napiši i nacrtaj.  **4. MALI GLUMCI**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Učenici rade u paru. Zadatak je dramatizacija situacija u kojima su se sramili. Nakon nekoliko minuta parovi prikazuju uvježbane situacije ostalim učenicima. |  | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima  rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvoju i društvenu aktivnost.  ODR – A. 1. 1 - Razvija komunikativnost i suradništvo; A. 1. 2 - Razvija sposobnost opažanja i osnovne interpersonalne vještine / Prihvaća različitosti među ljudima; B. 1. 2 - Primjenjuje komunikacijske, praktične i socijalne vještine. |

Prilog - osmosmjerka

|  |  |  |  |  |  |
| --- | --- | --- | --- | --- | --- |
| **S** | **S** | **O** | **R** | **A** | **O** |
| **A** | **S** | **T** | **M** | **O** | **S** |
| **T** | **I** | **A** | **D** | **K** | **A** |
| **S** | **L** | **I** | **R** | **I** | **M** |
| **I** | **Š** | **L** | **I** | **R** | **S** |
| **K** | **R** | **U** | **A** | **T** | **M** |