**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | OBLIKOVANJE SLOVA, JEZIČNE IGRE (GLASOVNA ANALIZA I SINTEZA) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TRAŽIMO NAJDUŽU RIJEČ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Na ploči su napisana slova ili zalijepljene kartice sa slovima koja su do sada naučili. Zadatak je grupe u 3 minute smisliti što više riječi naučenim slovima. Pobjeđuje grupa koja je napisala najdužu riječ. Nakon isteka vremena predstavnik svake grupe čita riječi koje su zapisali. Broje slova u najdužoj riječi svoje grupe. Učiteljica/učitelj proglašava grupu koja je bila najuspješnija.  **2. ČUDESNA SLOVA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; povezuje glas s odgovarajućim slovom; razlikuje slova od drugih znakova; sluša i razumije uputu i postupa prema uputi.  **Opis aktivnosti:**  Učenici ostaju u grupama. Mogu odabrati materijal ili više njih od kojeg će oblikovati slova koja su naučili (samo velika tiskana slova). Mogu odabrati između žice za čišćenje lula, vune i plastelina. Slova oblikuju samostalno i smještaju ih na papir onako kako oni to žele. Slova mogu biti od jednog ili od sva tri materijala, po izboru grupe. Nakon završene aktivnosti učiteljica/učitelj izlaže radove grupa tako da ih svi mogu vidjeti.  **3. ANALIZA I SINTEZA**  **Ishod aktivnosti:** učenik povezuje glas s odgovarajućim slovom; izvodi glasovnu analizu i sintezu; sluša i razumije uputu i postupa prema uputi.  **Opis aktivnosti:**  Učiteljica/učitelj priprema onoliko različitih sličica koliko je učenika u razredu. Sličice su veličine karata za igru. Učenici sjede u krugu. Prvi učenik izvlači jednu karticu i govori učeniku do sebe (učenik nije vidio karticu) što je na slici slovo po slovo (npr. Š–T–E-D–NJ–A–K). Učenik koji nije vidio karticu treba izreći riječ ŠTEDNJAK. Zatim on izvlači karticu i obraća se učeniku do sebe. Učenici zadržavaju kartice, a igra je gotova kad nestane kartica, odnosno kad se dođe do učenika koji je započeo igru.  **4. PIŠEM PO DIKTATU**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja; povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj izgovara riječ. Učenici broje koliko riječ ima slova te rastavljaju riječ na glasove. Nekoliko učenika ponavlja riječ, a zatim ju samostalno zapisuju u pisanke velikim slovima.  Riječi: DABAR, VJETAR, JESEN, JABUKA  Učiteljica/učitelj diktira rečenicu, a učenici broje koliko se riječi nalazi u rečenici. Prilikom diktiranja rečenice učenici broje koliko se riječi nalazi u rečenici. Ponavljaju kakvim slovom započinje rečenica i koji znak treba staviti na kraj rečenice. Učenici rečenice mogu zapisivati malim slovima (može se odrediti da se samo jedna rečenica piše malim slovima, a ostale velikim pa dogovoriti način označavanja onog slova u rečenici koje treba biti veliko početno slovo).  Djed i Dinko bili su u šumi.  Dinko je ponio košaru.  Nabrali su puno kestena.  Košara je jako teška.  Tko nosi košaru? | Mogu se koristiti objekti iz modula [Slova](https://hr.izzi.digital/DOS/104/326.html) (obrađena slova). | MAT OŠ – A. 1. 1 – Broji u skupu brojeva do 20.  OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU –A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  POD – A. 1. 1 – Koristi dostupne materijale za rad.  ODR – A. 1. 1 - Razvija komunikativnost i suradništvo. |