**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI; HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | LUTKARSKI FILM: SRCE U SNIJEGU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama  - postavlja jednostavna pitanja, odgovara cjelovitom rečenicom  - poštuje pravila uljudnoga ophođenja tijekom razgovora  **OŠ HJ A. 1. 5 Učenik upotrebljava riječi, sintagme i rečenice u točnome značenju u uobičajenim komunikacijskim situacijama.**  - izabire riječi kojima razumije značenje i njima oblikuje sintagme i rečenice  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: animirani filmovi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj dijeli učenicima papiriće i objašnjava da na papirić trebaju napisati (ukoliko znaju) ili nacrtati prvo što im padne napamet kad čuju riječ snijeg. Učenici rješavaju zadatak prema uputi. Kada su završili, papirić lijepe na ploču u određeni prostor (npr. veliki krug).  Komunikacijska situacija: učiteljica/učitelj razgovara s učenicima o njihovim odgovorima. Razgovaraju o snijegu i pitanjima učiteljice/učitelja dolaze do snjegovića.  **2. GLEDAM FILM**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima.  **Opis aktivnosti:**  Učiteljica/učitelj uvodi učenike u lutkarski film *Srce u snijegu*. Zadatak za gledanje filma: Pažljivo gledajte film kako biste uočili čije je srce ostalo u snijegu.  Film se može pogledati na poveznici <https://www.youtube.com/watch?v=-aM6VYXESb8>  Učenici pažljivo i sa zanimanjem prate film.  Nakon odgledanog filma učenici odgovaraju na pitanje učiteljice/učitelja postavljeno prije gledanja filma.  **3. RAZGOVARAMO O FILMU**  **Ishod aktivnosti:** učenik izdvaja omiljene medijske sadržaje i razgovara o njima: animirani filmovi; crtežom i riječima izražava o čemu tekst govori.  **Opis aktivnosti:**  Učitelj/učiteljica može ponovo pustiti film sa zaustavljanjem i analiziranjem svakog pojedinog dijela.  Komunikacijska situacija - učiteljica/učitelj pitanjima uvodi učenike u sadržajnu analizu filma. Tko su likovi u filmu? Što su djeca radila? Tko ih je promatrao? Što je snjegović smislio kako bi se pridružio njihovoj igri? Kako je snjegović reagirao kada su djeca pala? Tko je ostao ležati u snijegu? Po čemu vidite da je snjegović zabrinut? Što je snjegović ugledao? Kako je u kolibi pomogao djevojčici? Na koga nije mislio upalivši vatru? Po čemu možete zaključiti da je djevojčici bolje? Kako izgleda snjegović? Kakav mu je izraz lica? Zašto je snjegović zadovoljan? Tko dolazi u kolibu? Tko ostaje u kolibi sam? Kakav mu je sada izraz lica?  **4. ČAROBNI STROJ**  **Ishod aktivnosti:** učenik crtežom i riječima izražava o čemu tekst govori.  **Opis aktivnosti:**  Komunikacijska situacija: Što je otopilo snjegovića? Kako su ga djeca mogla spasiti? Razmislite kako bi mogao izgledati stroj koji bi spasio snjegovića? Što bi ga pokretalo? Učenici crtaju stroj za spašavanje snjegovića. |  | PID OŠ - A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |