**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | VJEŽBA ČITANJA I PISANJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice  **OŠ HJ C. 1. 2 Učenik razlikuje medijske sadržaje primjerene dobi i interesu**.  - sluša čitanje ili samostalno čita kraće tekstove u književnim i zabavno-poučnim časopisima za djecu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAĐI SVOJ PAR**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; samostalno piše riječi i rečenice samo naučenim slovima; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj treba pripremiti kartice sa početnim slovima i riječima (kartice trebaju biti u paru npr. Slovo B i balon). Kartica treba biti koliko je i učenika (pola kartica sa slovima, ne ponavljati slova, i pola sa riječima).  Učenici izvlače kartice. Kad svi učenici dobiju karticu, okreću ih i traže svoj par. Kad nađu svoj par, trebaju smisliti rečenice o svojoj riječi (rečenice mogu biti izjavne, upitne ili usklične).  **2. ČITAMO REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju rečenice koje su zapisali. Učiteljica/učitelj zapisuje rečenice na ploču (računalo – projektor) tako da ih svi vide. Čitaju rečenice (svaki učenik čita jednu rečenicu, ne svoju nego čitaju redom).  **3. PREPISUJEMO REČENICE**  **Ishod aktivnosti:** učenik piše velika i malaslova školskoga formalnog pisma; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj može odabrati šest rečenica koje učenici trebaju prepisatiu svoje pisanke. Treba paziti na početak rečenice (veliko slovo) kao i na rečenične znakove na kraju rečenice.  **4. ČITAMO ČASOPISE**  **Ishod aktivnosti:** učenik sluša čitanje ili samostalno čita kraće tekstove u književnim i zabavno-poučnim časopisima za djecu; čita riječi, rečenice, tekstove primjereno početnomu opismenjavanju; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj iz knjižnice posuđuje razne dječje časopise (Smib, Prvi izbor, Zvrk...). Svaki učenik uzima jedan časopis. Učenici sjednu gdje im odgovara (na pod, na klupu, na stolac) i čitaju odabrani tekst iz časopisa. | Mogu se koristiti preostali objekti iz modula [Slova](https://hr.izzi.digital/DOS/104/326.html). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A - Prepoznaje igru kao važnu razvojnu i društvenu aktivnost.  ODR – A. 1. 1 - Razvija komunikativnost i suradništvo; prepoznaje važnost osoba uz koje se osjeća sigurno i važnost povezanosti u zajednici. |

Prilog - riječi i slova



