**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO T t | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija prije aktivnosti: razgovor o prijevoznim sredstvima kojima se učenici najčešće voze, pravila pristojnog ponašanja u javnom prijevozu.  Učenici otvaraju Početnice i prate ilustracije dok im učiteljica/učitelj čita tekst: *I T se u priču uguralo* (zvučna  čitanka).  I *T* SE U PRIČU UGURALO  TEA I TIA SU U TRAMVAJU. IDU KUPITI TRENIRKU I TENISICE. POSJETIT ĆE I BAKU TONKU KOJA SUTRA PUTUJE NA MORE. BAKA PO STANU TRAŽI TELEFON. NAZVAT ĆE I PITATI KADA KREĆU AUTOBUSI. ODABRAT ĆE AUTO- BUS ZA SPLIT TAKO DA STIGNE NA TRAJEKT. TRAJEKTOM ĆE PLOVITI DO OTOKA ŠOLTE. ZA TO ĆE VRIJEME TATA TOMO TRAKTOROM SKUPITI TRAVU. KASNIJE ĆE SJESTI U AUTO I ISPRATITI BAKU. SRETNA BAKA POČASTIT ĆE IH TORTOM NA RASTANKU.  Uočavaju da su sličice u ilustraciji poredane tako da oblikuju slovo T.  **2. GDJE ČUJEM GLAS T**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu  i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj daje uputu: Pročitaj prvu riječ. Koje glasove čuješ kad kažeš TRAKTOR? Na kojim se mjestima nalazi glas T? U kojim se još riječima glas T nalazi na prvom mjestu? Pročitaj riječi u kojima je T samo u sredini. Učenici nabrajaju nekoliko riječi u kojima je T u sredini. Traže riječi u kojima se T nalazi na kraju.  Učiteljica/učitelj najavljuje učenje velikog i malog slova T te piše slova (veliko i malo T) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima  - rukama  - stoje uspravno spojenih nogu, a ruke su ispružene (odručene), glavu pokušaju što više prignuti. Tjelopis nam ujedno služi i kao rekreativna pauza.  **4. GDJE JE T?**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici imaju na stolu komad vune od koje trebaju oblikovati slovo T (vuna je u jednom komadu). Nakon što su završili s radom slobodno šeću razredom i promatraju uratke ostalih učenika.  Učenici trebaju u 4. zadatku dovršiti crtež i obojiti sva slova T koja se nalaze na crtežu.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo T zaokruženo i ima krunu. To je zlatno slovo. Učenici pišu veliko slovo T do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  **6. PIŠEM RIJEČI**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici promatraju ilustracije u 6. zadatku. Učiteljica/učitelj započinje razgovor: Što je prikazano na prvoj ilustraciji? Koliko glasova ima u riječi? Koje glasove čuješ u riječi TAVA? Trebamo li početno slovo pisati veliko? Učenici u crtovlje pišu riječ. Isti se postupak ponavlja i s riječi AUTO.  **7. PAŽLJIVO SLUŠAM**  **Ishod aktivnosti:** učenik sluša i razumije uputu i postupa prema uputi; sluša jednostavne tekstove iz različitih izvora.  **Opis aktivnosti:**  Učenici promatraju rečenicu u 7. zadatku, a učiteljica/učitelj započinje razgovor: Kako ćemo prepoznati kraj rečenice? Od čega se sastoji rečenica? Od čega se sastoje riječi? Što je slovo, a što glas? Koliko riječi ima prva rečenica?  Nekoliko učenika čitača čita tekst tako da svatko čita jednu rečenicu. Nakon čitanja teksta slijedi kratka sadržajna analiza i komunikacijska situacija o iskustvima učenika vezanim prometna sredstva. | Objekt [Zvonimir Balog, Bolesno slovo (Slovo T).](https://hr.izzi.digital/DOS/104/392.html#block-379240)  Objekt [Gdje je *T.*](https://hr.izzi.digital/DOS/104/392.html#block-11274)  Objekt [Pokušaj i ti napisati slovo T.](https://hr.izzi.digital/DOS/104/392.html#block-13157)  Objekt [*T* na prvom mjestu.](https://hr.izzi.digital/DOS/104/392.html#block-11281) | PID OŠ - A. 1. 3 - Učenik uspoređuje organiziranost različitih prostora i zajednica u neposrednome okružju.  OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A.1.3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |