**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO V v | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRONALAZIM RAZLIKE**  **Ishod aktivnosti:** učenik sluša i razumije uputu i postupa prema uputi; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; prepoznaje fonološku strukturu govora u komunikacijskoj situaciji slušanja i govorenja.  **Opis aktivnosti:**  Učenici pažljivo promatraju prvu ilustraciju u udžbeniku. Nabrajaju životinje koje se nalaze na ilustraciji. Provode glasovnu analizu riječi, nabrajaju riječi u kojima se čuje glas V. Nakon toga promatraju drugu ilustraciju i trebaju pronaći pet detalja u kojima se ilustracije razlikuju (ptica na grani, oblak, krava, crveni cvijet, lavlji rep).  **2. GDJE ČUJEM GLAS V**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika naglas čita riječi ispod ilustracija. Učiteljica/učitelj potiče razgovor: Pročitaj prvu riječ. Koje glasove čuješ kada kažeš riječ VUK? Na kojem se mjestu u riječi nalazi glas V? U kojim se još riječima glas V nalazi na prvom mjestu? (…u sredini, na kraju riječi?)  Učiteljica/učitelj najavljuje učenje velikog i malog slova V te piše slova (veliko i malo V) na ploču. Učenici opisuju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - učenici pokazuju slovo v podizanjem kažiprsta i srednjeg prsta obiju ruku  - skupljenim pa raširenim dlanovima u obliku slova V  - spojenim laktovima, raširenih podlaktica  - ležeći na podu, pokretima nogu.  Tjelopis nam ujedno služi i kao rekreativna pauza.  **4. IGRAMO SE SLOVIMA**  Ishod aktivnosti: učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  Opis aktivnosti:  Učenici će zadatak obavljati u paru. Učiteljica/učitelj za planiranu aktivnost treba pripremiti slagalice za svaki učenički par. Za slagalice je potrebno pripremiti sliku ili crtež predmeta koji je učenicima dobro poznat. Ispod crteža velikim slovima treba napisati što slika prikazuje. Sliku treba izrezati na onoliko dijelova koliko riječ ima slova (na svakom dijelu crteža je jedno slovo). Učenici trebaju pravilno složiti sliku, a time će složiti i pravilno napisan naziv predmeta (npr. slika valjka, a ispod piše V A LJ A K).  Rad s Početnicom (4. zadatak): učenici dovršavaju crtež kišobrana i trebaju ga obojiti.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo V zaokruženo i ima krunu. To je zlatno slovo. Učenici pišu veliko slovo V do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. PIŠEM RIJEČI**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom.  **Opis aktivnosti:**  Učenici promatraju riječ napisanu u crtovlju. Komunikacijska situacija: Kakvim je slovima napisana riječ? Gdje u crtovlju pišemo mala slova? Kroz koliko redova pišemo velika slova? Učenici prepisuju riječ velikim slovima.  Učiteljica/učitelj nastavlja razgovor: Pročitaj što piše u drugom crtovlju? Kakvim slovima je napisana riječ? Zašto je prvo slovo veliko? (Imena pišemo velikim početnim slovom.) Učenici prepisuju riječ velikim tiskanim slovima.  **7. KRIŽALJKA**  **Ishod aktivnosti:** učenik sluša i razumije uputu i postupa prema uputi; povezuje glas s odgovarajućim slovom.  **Opis aktivnosti:**  Učiteljica/učitelj objašnjava učenicima što je križaljka i na koji se način ispunjava. Razgovaraju o tome jesu li već vidjeli križaljke, gdje se najčešće nalaze križaljke, ispunjava li netko od njihovih ukućana križaljke.  Učenici dopunjavaju križaljku naučenim slovima. | [Jedinica Slovo V](https://hr.izzi.digital/DOS/104/349.html)  Objekt [Tko sam ja.](https://hr.izzi.digital/DOS/104/349.html#block-6068)  Kitnjast ima rep, velik i lijep, lješnjaci su njena hrana, dom joj je svaka grana.  Objekt [Gdje je glas v?](https://hr.izzi.digital/DOS/104/349.html#block-4305)  Objekt [Pišem *v*.](https://hr.izzi.digital/DOS/104/349.html#block-4329)  Objekt [Spoji parove.](https://hr.izzi.digital/DOS/104/349.html#block-5996) | OŠ LK – 1. A. 1 – Učenik odgovara likovnim i vizualnim izražavanjem na razne vrste poticaja.  MAT OŠ – C. 1. 2 – Učenik crta i razlikuje ravne i zakrivljene crte.  PID OŠ – C. 1. 2 – Učenik predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |