**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | CRTANI FILM: TKO JE VIDEKU NAPRAVIO KOŠULJICU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice  **OŠ HJ A. 1. 5 Učenik upotrebljava riječi, sintagme i rečenice u točnome značenju u uobičajenim komunikacijskim situacijama.**  - izabire riječi kojima razumije značenje i njima oblikuje sintagme i rečenice  - traži objašnjenje za značenje riječi koje ne razumije  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: animirani filmovi | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZGOVARAM**  **Ishod aktivnosti: učenik razgovara u skladu s**a svojim interesima i potrebama; postavlja jednostavna pitanja, odgovara cjelovitom rečenicom; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Učiteljica/učitelj razgovara s učenicima o odjeći: Što volite odijevati? Tko vam kupuje odjeću? Koja vam je najdraža boja? Od kakvog materijala je napravljena odjeća? Koji odjevni predmet vam je najdraži? Što radite s odjećom kad ju poderete?  **2. GLEDAM FILM**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima.  **Opis aktivnosti:**  Učiteljica/učitelj uvodi učenike u crtani film *Tko je Videku napravio košuljicu* zadajući im, prije gledanja, zadatak: Pažljivo gledajte film i uočite tko je sve sudjelovao u izradi Videkove košuljice.  Učenici pažljivo i sa zanimanjem prate film.  Nakon gledanja filma učenici odgovaraju na pitanje učiteljice/učitelja postavljeno prije gledanja filma.  **3. RAZGOVARAMO O FILMU**  **Ishod aktivnosti:** učenik izabire riječi kojima razumije značenje i njima oblikuje sintagme i rečenice; traži objašnjenje za značenje riječi koje ne razumije; izdvaja omiljene medijske sadržaje i razgovara o njima: animirani filmovi; crtežom i riječima izražava o čemu tekst govori.  **Opis aktivnosti:**  Učitelj/učiteljica ponovo pušta film, ali ga zaustavlja te pitanjima uvodi učenike u analizu pojedinih dijelova: Tko pomaže životinjama u prvome dijelu filma? Što se događa u drugome dijelu filma? Kako bismo mogli nazvati dijelove filma? Koliko ih ima?  FILM:  1. dio: Videk pomaže životinjama.  2. dio: Životinje pomažu Videku.  Učenici ponovo gledaju prvi dio filma.  Komunikacijska situacija: Tko su likovi u filmu? Kako je Videk odjeven? Kamo se uputio? Koga je prvo susreo? Što je ponudio janjetu? Gdje je pronašao ptičicu? Kako joj je pomogao?  Učenici gledaju drugi dio filma.  Komunikacijska situacija: Kojim događajem započinje drugi dio? Zašto je Videk tužan? Što su odlučile životinje?  **4. ŠTO SMO GLEDALI**  **Ishod aktivnosti:** učenik razgovara u skladu sa svojim interesima i potrebama; piše velika i mala slova školskoga formalnog pisma; prepisuje riječi i rečenice; piše rečenični znak na kraju rečenice.  **Opis aktivnosti:**  Učiteljica/učitelj pitanjima vodi komunikacijsku situaciju: Što smo danas gledali? Kakav je to film? Koji su likovi u filmu? Što smo iz filma naučili?  Na ploču se mogu zapisati podatci o filmu koje učenici prepisuju u pisanke:  TKO JE VIDEKU NAPRAVIO KOŠULJICU  LIKOVI: VIDEK, JANJE, PTIČICA, RAK, PAUK, GRM  PORUKA: DOBRO JE ČINITI DOBRO.  **5. VIDEK I DALJE POMAŽE**  **Ishod aktivnosti:** učenik crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Učiteljica/učitelj s učenicima razgovara o tome jesu li oni nekome pomogli. Trebamo li pomoći samo onima koji nam mogu zatrebati? Je li Videk znao da će trebati pomoć životinja?  Učenici crtaju životinju kojoj je Videk još mogao pomoći i koja je njemu mogla uzvratiti pomoć (npr. spasio je pčelu iz vode, a ona mu je darovala med kada ga je boljelo grlo).  **6. ŠTO SAM ZAPAMTIO**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj može pripremiti listić s rečenicama koje treba dopuniti zadanim riječima. Rečenice služe kao provjera učinka sata. Nakon predviđenog vremena za samostalni rad učenika, učenici čitaju dopunjene rečenice, a učiteljica/učitelj ispravlja eventualne pogreške.  Dopuni rečenice riječima: kroji, vunu, pauk, šije, grm.  Janje daje Videku \_ \_ \_ \_ \_.  \_ \_ \_ \_ \_ češlja vunu.  Platno tka \_ \_ \_ \_ \_  Rak \_ \_ \_ \_ \_ košuljicu.  Ptičica košuljicu \_ \_ \_ \_ \_. | OŠ LK – 1. A. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  PID OŠ – A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka; C. 1. 2 – opisuje važnost međusobnog pomaganja; pokazuje spremnost za solidarno ponašanje.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |

Prilog

