**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | DIKTAT (provjera pisanja) | | |
| **ISHODI:** | **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - povezuje glasove i slova u cjelovitu riječ, a riječi u rečenicu  - piše velika i mala slova školskoga formalnog pisma  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju  - piše rečenični znak na kraju rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NASTAVI REČENICU**  **Ishod aktivnosti:** učenik izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj započinje rečenicu prvom riječi. Sljedeći učenik treba ponoviti izrečenu riječ i dodati svoju, pritom treba paziti na smisao rečenice. Kad je rečenica gotova, učenik koji je na redu započinje novu.  **2. PIŠEM PO DIKTATU**  **Ishod aktivnosti:** učenik povezuje glas s odgovarajućim slovom; povezuje glasove i slova u cjelovitu riječ, a riječi u rečenicu; piše velika i mala slova školskoga formalnog pisma; ističe pisanje velikog početnog slova: prva riječ u rečenici, vlastita imena i prezimena ljudi i imena naselja ili mjesta u užem okružju; piše rečenični znak na kraju rečenice.  **Opis aktivnosti:**  Učiteljica/učitelj daje učenicima upute za pisanje diktata. Učenici zapisuju riječi i rečenice po diktatu.  Učiteljica/učitelj čita riječi/rečenice. Učenici broje koliko rečenica ima riječi.  Nekoliko učenika ponavlja riječ/rečenicu i tada učenici samostalno zapisuju u pisanke.  **ČAMAC, SLAMA, CESTA, POTOK**  PETAR IMA DJEDA IVANA.  GDJE DJED ŽIVI?  ON ŽIVI U VUKOVARU.  TAMO SU I PETROVI ROĐACI.  LJETI SE SVI ZAJEDNO IGRAJU.  **3. ISPRAVAK DIKTATA**  Kod ispravljanja diktata kao grešku ne treba brojati zamjenu slova č/ć. Pogrešno napisano slovo treba ispraviti, ali takvu grešku ne bi trebalo bodovati.  Prijedlog bodovanja: svaka riječ u rečenici i rečenični znak nose jedan bod. Predloženi bi diktat tako imao 30  bodova. | Mogu se koristiti preostali objekti iz modula [Slova](https://hr.izzi.digital/DOS/104/326.html). | OSR – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  GOO – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  UKU – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena: Na poticaj i uz pomoć učitelja procjenjuje je li uspješno riješio zadatak ili naučio. |

Prilog - listić

Prepiši rečenice velikim slovima. Na kraj svake rečenice stavi rečenični znak.

Treba li Ivan novu loptu



Hej, dođi se igrati



Često se smijem i pjevam



Voliš li ti sladoled

