**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO Č č | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: razgovor o sportovima kojima se učenici bave. Koliko puta tjedno idete na treninge? Zašto ste odabrali taj sport?  Učiteljica/učitelj čita tekst o sportovima (zvučna čitanka). Učenici pažljivo slušaju i promatraju ilustraciju u Početnici. Nabrajaju sportove koji su prikazani na ilustracijama.  Učiteljica/učitelj piše na ploču:  TENISAČ VESLAČ SKAKAČ  Učiteljica/učitelj pitanjima usmjerava učenike: Koliko ima slova u svakoj riječi? Koja je riječ najduža? Koje se slovo nalazi u svim riječima, a nismo ga učili? Na kojem se mjestu u riječima nalazi slovo Č?  Učiteljica/učitelj zaokružuje slovo Č.  **2. GDJE ČUJEM GLAS Č**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj uputama i pitanjima usmjerava učenike: Pročitaj prvu riječ. Koje glasove čuješ kad kažeš ČARAPA? Na kojem mjestu se nalazi glas Č? (Učenici nabrajaju riječi u kojima se glas Č nalazi na prvom mjestu.) Pročitaj riječi u kojima je Č u sredini. (Učenici nabrajaju nekoliko riječi u kojima je Č u sredini.) Gdje se nalazi slovo Č u riječi KOLAČ? (Nabrajaju riječi u kojima se Č nalazi na kraju.)  Učenici čitaju slikovne rečenice: Mlijeko je u čaši. Tenisač ima reket.  Učiteljica/učitelj najavljuje učenje slova Č, č. Učenici opisuju slovo Č. Uspoređuju slovo Č s velikim slovom C, uspoređuju veliko i malo slovo Č.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom (od papira izrađuju kvačicu).  Tjelopis nam ujedno služi i kao rekreativna pauza.  **4. TRAŽIM SLOVO Č**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo Č od žice za čišćenje lula. Kada su završili svoje radove, slobodno šeću razredom i promatraju uratke ostalih učenika.  Promatraju ilustracije u 4. zadatku. Imenuju ilustracije. Zadatak je obojiti slovo Č iznad sličice u čijem se nazivu  nalazi.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo **Č** zaokruženo i ima krunu - to je zlatno slovo. Učenici pišu veliko slovo Č do kraja reda pazeći na razmak između slova i na njihov smještaj u crtovlju nastojeći napisati slova što sličnija zlatnomu slovu. Isti postupak ponavljaju i s malim slovom. Rečenicu: Često pijem čaj., prepisuju u crtovlje.  **6. DOVRŠAVAM REČENICU**  **Ishod aktivnosti:** učenik čita riječi, rečenice, tekstove primjereno početnomu opismenjavanju; prepisuje riječi i rečenice; piše velika i mala slova školskoga formalnog pisma; sluša i razumije uputu i postupa prema uputi.  **Opis aktivnosti:**  Učenici čitaju započete rečenice. U prazan okvir trebaju nacrtati ono što su zamijetili i što povezuju sa navedenim sportom. Svi odgovori su točni (učenik treba objasniti zašto je nacrtao baš to što je nacrtao).  Nekoliko učenika čita svoje novonastale rečenice. | Jedinica [Slovo č](https://hr.izzi.digital/DOS/104/409.html)  Objekt [Čudan san](https://hr.izzi.digital/DOS/104/409.html#block-20769)  Objekt [Č u riječima](https://hr.izzi.digital/DOS/104/409.html#block-20792)  Objekt [Pišem č](https://hr.izzi.digital/DOS/104/409.html#block-20882)  Objekt [Izgubljena slova](https://hr.izzi.digital/DOS/104/409.html#block-20887) | OŠ LK - A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  OŠ TZK - A. 1. 1 - Učenik izvodi i razlikuje različite prirodne oblike kretanja za svladavanje  prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednoga odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu  s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo.  IKT– D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a |