**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO Ć ć | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; sluša i razumije uputu i postupa prema uputi.  **Opis aktivnosti:**  Komunikacijska situacija: razgovor o igricama koje učenici vole igrati. Igrate li igrice radije sami ili u paru s nekim? Koliko vremena dnevno igrate igrice?  Učenici otvaraju Početnice i promatraju ilustraciju. Učiteljica/učitelj postavlja pitanja: Što prikazuje ilustracija? Prepoznajete li igricu? Koji dio ruke vam je najpotrebniji za igranje? Kako se igra igrica? Kako znamo koji nam je zadatak? Koji je cilj ove igrice?  Učenici trebaju obojiti onoliko cvjetova koliko im je zadano.  **2. GDJE ČUJEM GLAS Č**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Čitaju paralelno riječ u prvom pa u drugom redu: cvijet – cvjetić, list – listić, krug – kružić.  Učiteljica/učitelj pitanjima usmjerava učenike: Koja riječ imenuje manji cvijet? Koje glasove čuješ u riječi cvjetić? Koja riječ imenuje manji list? Koje glasove čuješ u riječi listić? Koja riječ imenuje manji krug? Koje glasove čuješ u riječi kružić?  Učiteljica/učitelj najavljuje učenje tiskanih slova Ć, ć. Učenici opisuju slovo Ć. Uspoređuju slovo Ć s velikim  tiskanim slovom Č, uspoređuju veliko i malo tiskano slovo Ć.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. TRAŽIM SLOVO Ć**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo Ć od komadića vune. Kada završe svoje radove, učenici slobodno šeću razredom i promatraju uratke ostalih učenika.  Promatraju ilustracije u 4. zadatku. Imenuju ilustracije. Zadatak je obojiti onu sličicu u čijem nazivu čuju glas Ć.  Razgovor o obojenim sličicama: Što imenuju riječi pužić, ježić, slonić? Imenuj još neke male životinje ili predmete (miš – mišić, stol – stolić, auto – autić, konj – konjić…).  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo **Ć** zaokruženo i ima krunu - to je zlatno slovo. Učenici pišu veliko slovo **Ć** do kraja reda pazeći na razmak između slova i na njihov smještaj u crtovlju te nastojeći napisati slova što sličnija zlatnomu slovu. Isti postupak ponavljaju i s malim slovom. Rečenicu: U kućici je psić., prepisuju u crtovlje.  **6. ČITAM I POMAŽEM MISICU**  **Ishod aktivnosti:** učenik čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; sluša i razumije uputu i postupa prema uputi.  **Opis aktivnosti:**  Učenici čitaju stihove pjesmice (svatko čita jedan stih).  Zadatak je, tamo gdje treba, slova s i c kvačicama ili crticom pretvoriti u š, č i ć. Čitaju pjesmicu još jednom.  Učiteljica/učitelj postavlja pitanja: Koji glas mišić ne može izgovoriti? Koji glas izgovara umjesto glasa r? | Jedinica [Slovo ć](https://hr.izzi.digital/DOS/104/410.html)  Objekt [Snjegović u kaputu](https://hr.izzi.digital/DOS/104/410.html#block-20914)  Objekt [Gdje je ć](https://hr.izzi.digital/DOS/104/410.html#block-20968)  Objekt [Pišem ć](https://hr.izzi.digital/DOS/104/410.html#block-21016)  Objekt [Č ili Ć?](https://hr.izzi.digital/DOS/104/410.html#block-21028) | OŠ LK - A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  OŠ TZK - A. 1. 1 - Učenik izvodi i razlikuje različite prirodne oblike kretanja za svladavanje  prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednoga odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu  s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo.  IKT– D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |