**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO G, g | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: razgovor o kućnim ljubimcima. Koje životinje imate za kućne ljubimce? Kako zovemo životinje koje ne bi trebalo imati za ljubimce? Znate li neke divlje životinje?  Učiteljica/učitelj čita tekst o divljim životinjama (zvučna čitanka). Učenici pažljivo slušaju i promatraju ilustraciju u Početnici. Nabrajaju **životinje** koje su prikazane na ilustracijama.  Učiteljica/učitelj piše na ploču:  GEPARD TIGAR NOSOROG  Komunikacijska situacija: Koliko ima slova u svakoj riječi? Koja je riječ najduža? Koje se slovo nalazi u svim riječima, a nismo ga učili? Na kojem se mjestu u riječima nalazi slovo G? Troje učenika zaokružuje slovo G u riječima.  **2. GDJE ČUJEM GLAS G**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi u 2. zadatku. Pročitaj prvu riječ. Koje glasove čuješ kad kažeš GEPARD? Na kojem mjestu se nalazi glas G? (Nabrajaju riječi u kojima se glas G nalazi na prvome mjestu.) Pročitaj riječ u kojoj je G u sredini. (Učenici nabrajaju nekoliko riječi u kojima je G u sredini.) Gdje se nalazi slovo G u riječi NOSOROG? Govore riječ u kojoj se G nalazi na kraju.  Učenici zaokružuju slovo u sredini najkraće riječi.  Učiteljica/učitelj najavljuje učenje tiskanog slova G, g. Učenici opisuju slovo G. Uspoređuju slovo G s velikim slovom C, uspoređuju veliko i malo slovo G.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. TRAŽIM SLOVO G**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo G od žice za čišćenje lula. Kada završe svoje radove, učenici slobodno šeću razredom i promatraju uratke ostalih učenika.  Promatraju slova u 4. zadatku. Zadatak je obojiti slova G koja su točno napisana.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo G zaokruženo i ima krunu - to je zlatno slovo. Učenici pišu veliko slovo G do kraja reda pazeći na razmak između slova i na njihov smještaj u crtovlju nastojeći napisati slova što sličnija zlatnome slovu. Isti postupak ponavljaju i s malim slovom. Rečenicu: Na grani je gavran., prepisuju u crtovlje.  **6. SKRIVENA RIJEČ**  **Ishod aktivnosti:** učenik čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici čitaju riječi u 6. zadatku. U svakoj riječi trebaju pronaći skrivenu riječ, npr. DANKO krije riječ DAN.  Učenici trebaju zaokružiti skrivenu riječ u svakoj riječi.  **7. TKO ĆE BRŽE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici čitaju rečenice u 7. zadatku. Rečenice treba pročitati točno i što brže mogu. | Jedinica [Slovo g](https://hr.izzi.digital/DOS/104/412.html)  Objekt [Blago glistama](https://hr.izzi.digital/DOS/104/412.html#block-21643)  Objekt [Gdje je *g*](https://hr.izzi.digital/DOS/104/412.html#block-21667)  Objekt [Pišem *g*](https://hr.izzi.digital/DOS/104/412.html#block-21670)  Objekt [Od slova do riječi](https://hr.izzi.digital/DOS/104/412.html#block-21835) | OŠ TZK A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |