**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO C c | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanom tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj čita brojalicu o jednom mačku (zvučna čitanka). Učenici pažljivo slušaju i promatraju ilustraciju u Početnici.  IDE MAČAK PO ULICI,  NOSI KAPU NA GLAVICI,  IMA CRNE CIPELICE  I CRVENE RUKAVICE,  A NA VRATU ZVONČIĆ FIN  KOJI ZVONI CIN-CIN-CIN.  Ivana Herljević  Učenici gledaju ilustraciju. Učiteljica/učitelj potiče razgovor o onome što vide. Ponavljaju nazive boja, imitiraju zvuk zvončića. Učenici odgovaraju na pitanja učiteljice/učitelja: Tko nosi crne cipelice? Ima li netko cipele takve boje? A rukavice?  Učiteljica/učitelj piše na ploču:  CRNE CIPELICE CRVENE RUKAVICE  Učiteljica/učitelj postavlja pitanja: Koliko ima slova u riječima? Koja je riječ duža? Koja se slova nalaze u svim riječima, a nismo ih učili? Učiteljica/učitelj zaokružuje slovo C.  **2. GDJE ČUJEM GLAS C**  **Ishod aktivnosti:** učenik povezuje glas s odgovarajućim slovom, prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj daje upute i postavlja pitanja: Pročitaj prvu riječ. Koje glasove čuješ kad kažeš CRNO? Na kojem se mjestu nalazi glas C? U kojim se još riječima glas C nalazi na prvome mjestu? Pročitaj riječi u kojima je C u sredini. Učenici nabrajaju nekoliko riječi u kojima je C u sredini. Gdje se nalazi slovo C u riječi KONAC? Nabrajaju riječ u kojoj se C nalazi na kraju.  Učenici čitaju slikovne rečenice: Mačak ide po ulici. Ima crvene rukavice.  Učiteljica/učitelj najavljuje učenje tiskanih slova C, c. Učenici opisuju slovo C.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. TRAŽIM SLOVO C**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova C od plastelina. Kada su gotovi sa svojim radovima, slobodno šeću razredom i promatraju uratke ostalih učenika.  Promatraju ilustraciju gumenog crijeva u 4. zadatku. Pronalaze slova C. Zadatak je svako slovo obojati drugom bojom.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo C zaokruženo i ima krunu - to je zlatno slovo. Učenici pišu veliko slovo C do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnome slovu. Isti postupak ponavljaju i s malim slovom. Rečenicu: Lucija ima rukavice., prepisuju u crtovlje.  **6. PIŠEM SLOVO KOJE NEDOSTAJE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; prepisuje riječi i rečenice; piše velika i mala slova školskoga formalnog pisma.  **Opis aktivnosti:**  Učenici dopisuju slovo C na crte gdje nedostaje. Čitaju brojalicu.  **7. ČITAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici čitaju rečenice onako kako su napisane (u redu). Uočavaju da nemaju smisla, odnosno da nisu dobro povezana dva dijela rečenice. Ponovno povezuju lijevu i desnu stranu rečenica. Čitaju novonastale rečenice. | Jedinica [Slovo c](https://hr.izzi.digital/DOS/104/408.html)  Objekt [Jadranka Gašić: Vatrogasac](https://hr.izzi.digital/DOS/104/408.html#block-20177)  Objekt [Oboji *c*](https://hr.izzi.digital/DOS/104/408.html#block-20275)  Objekt [Pišem *c*](https://hr.izzi.digital/DOS/104/408.html#block-20356)  Objekt [Veliko i malo](https://hr.izzi.digital/DOS/104/408.html#block-20418) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |