**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VELIKO I MALO SLOVO U u | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učiteljica/učitelj na ploču stavlja kartice s riječima iz priče *Unin ručak* (prethodni sat obrađen je tekst).  UNA RUČAK LJUTO SUNCE JUHA  Učenici trebaju uz svaku riječ izreći jednu rečenicu vezanu uz priču. (npr. Una nije voljela jesti. Najveća joj je muka bio ručak. Jednom je htjela jesti nešto ljuto. Sunce je reklo Uni da brzo pojede. Una je pojela žlicu juhe.)  **2. GDJE ČUJEM GLAS U**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovora glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu  i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika ponovo naglas čita riječi u početnici (UNA, LUK, KRUŠKA, MAHUNE, TANJUR). Učiteljica/učitelj usmjerava razgovor: Pročitaj prvu riječ. Koje glasove čuješ kad kažeš UNA? Na kojem se mjestu nalazi glas U? U kojim se još riječima glas U nalazi na prvom mjestu? Pročitaj riječi u kojima je U samo u sredini. Učenici nabrajaju riječi u kojima je U u sredini.  Učiteljica/učitelj najavljuje učenje velikog i malog slova U te piše slova (veliko i malo U) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo U svojim tijelima (tjelopis):  - prstima  - rukama  - u paru ležeći na leđima, glave se dodiruju, a noge su ravne, spojene, podignute  - učenici su u paru, kleče okrenuti leđima jedno prema drugome, stopala se dodiruju, ruke su podignute iznad glave.  Tjelopis nam ujedno služi i kao rekreativna pauza.  Učenici rade u paru. Na praznom papiru trebaju, trgajući papir u boji, oblikovati slovo U. Svaki je par dobio papir jedne boje (učiteljica/učitelj dijeli papire u boji koristeći najviše četiri boje). Kada su oblikovali slova, učiteljica/učitelj stavlja prva slova na ploču tako da prate niz npr. plavo U, žuto U, crveno U… Učenici zatim stavljaju svoje uratke na ploču poštujući zadani niz.  **4. GDJE JE U**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici trebaju u 4. zadatku zaokružiti boje koje u svom nazivu imaju slovo U. U prazan prostor ispod boja trebaju nacrtati crtež koristeći samo boje koje u nazivu imaju slovo/glas U.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo U zaokruženo i ima krunu. To je zlatno slovo. Učenici pišu veliko slovo U do kraja crtovlja pazeći na razmak između slova i na smještaj slova u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  **6. PIŠEM RIJEČI**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja;  povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici čitaju riječi napisane malim slovima. Komunikacijska situacija: Od koliko se slova sastoji prva riječ? Pročitaj riječ tako da slova zamijene mjesta (ua). Pročitaj drugu riječ. Od koliko se slova sastoji? Pročitaj slova  od kojih se sastoji. Koju ćeš riječ dobiti ako umjesto slova U staviš slovo V? Stavi umjesto slova U slovo L. Koju si riječ dobio?  Kakvim slovima su napisane riječi? Kroz koliko redova pišemo velika tiskana slova? Učenici prepisuju riječi velikim tiskanim slovima u crtovlje.  **7. PAŽLJIVO SLUŠAM**  **Ishod aktivnosti:** učenik sluša i razumije uputu i postupa prema uputi; sluša jednostavne tekstove iz različitih izvora.  **Opis aktivnosti:**  Učenici promatraju rečenice u 7. zadatku. Učiteljica/učitelj usmjerava pažnju učenika: Kako ćemo prepoznati kraj rečenice? Od čega se sastoji rečenica? Od čega se sastoje riječi? Što je slovo, a što glas? Koliko riječi ima prva rečenica?  Nekoliko učenika čitača čita tekst tako da svatko čita jednu rečenicu. Nakon čitanja teksta slijedi kratka sadržajna analiza i komunikacijska situacija o iskustvima učenika vezanim uz obiteljske ručkove i običaje njihovih  obitelji. | Objekt [Umorna priča.](https://hr.izzi.digital/DOS/104/391.html#block-6282)  Objekt [U mom tanjuru.](https://hr.izzi.digital/DOS/104/391.html#block-6305)  Objekt [Pokušaj i ti napi-](https://hr.izzi.digital/DOS/104/391.html" \l "block-6294)  [sati slovo U.](https://hr.izzi.digital/DOS/104/391.html" \l "block-6294)  Objekt [Riječi u paru.](https://hr.izzi.digital/DOS/104/391.html#block-6302) | MAT OŠ - B. 1. 2 - Prepoznaje uzorak i nastavlja niz.  PID OŠ - B. 1. 1 - Učenik uspoređuje promjene u prirodi i opisuje važnost brige za prirodu i osobno zdravlje.  OŠ LK A. 1. 1 – Učenik odgovara likovnim i vizualnim izražavanjem na razne vrste poticaja.  OŠ TZK – A. 1. 1 Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |