**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | PONAVLJANJE (čitanje i pisanje riječi i rečenica naučenim slovima) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OD RIJEČI DO REČENICE**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Igru započinje učenik koji prvi kaže jednu riječ. Učenik koji sjedi do njega treba ponoviti riječ i dodati svoju riječ. Riječi trebaju birati tako da budu povezane smislom, odnosno da činerečenicu. Svaki sljedeći učenik treba ponoviti sve riječi koje su do tada izrečene i dodati svoju riječ. Kada rečenica završi, sljedeći učenik započinje novu rečenicu (npr. MAMA – KUHA – VRLO – UKUSNA – JELA – OD – RAZNOG – ZDRAVOG – POVRĆA.)  **2. ČITAMO RIJEČI I REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učiteljica/učitelj na ploču zapisuje nekoliko riječi i rečenica koje učenici čitaju.  VAL, ŠAL, ŠAPA, REPA, PRAŠINA, SRAMOTA, MARAMA  ŠARENI LEPTIR LETI. LOVI LI SOVA MIŠEVE?  U ŠUMI SU SRNA I LANE. MAŠA VOLI NOSITI MAŠNE. VOLIŠ LI PRŠUT I SIR?  **3. SLAŽEMO REČENICE**  **Ishod aktivnosti:** učenik samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj dijeli učenike u četiri grupe. Svaka grupa dobiva nekoliko sličica (gljiva, mačka, krevet, stablo, knjiga). Učenici trebaju sastaviti rečenice od riječi i slika koje imaju (sastavljaju slikovnu rečenicu). Treba paziti da u riječima koriste samo slova koja su naučili. U jednoj rečenici mogu iskoristiti samo jednu sličicu.  Nakon dogovorenog vremena čitaju rečenice koje su sastavili.  **4. PIŠEM PO DIKTATU**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; prepisuje riječi i rečenice; samostalno piše riječi i rečenice samo naučenim slovima; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učenici pišu riječi i rečenice po diktatu. Učiteljica/učitelj diktira riječi i rečenice jednu po jednu. Nakon svakoga čitanja nekoliko učenika ponavlja pročitano i tada pristupaju samostalnom zapisivanju.  PAS, RUPA, TAVA, MOST  MARTA IMA NOVI PRSTEN.  U ORMARU SU MAMINI ŠEŠIRI.  PERO VOLI PLAVU VESTU. | Mogu se koristiti preostali objekti iz jedinica:  [Slovo m](https://hr.izzi.digital/DOS/104/393.html)  [Slovo n](https://hr.izzi.digital/DOS/104/394.html)  [Slovo l](https://hr.izzi.digital/DOS/104/395.html)  [Slovo s](https://hr.izzi.digital/DOS/104/397.html)  [Slovo š](https://hr.izzi.digital/DOS/104/399.html)  [Slovo p](https://hr.izzi.digital/DOS/104/402.html)  [Slovo r](https://hr.izzi.digital/DOS/104/403.html) | **GOO** – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  **OSR** – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  **UKU** – A. 1. 3 - Pokazuje interes prema novome (idejama, pristupima rješavanju problema, situacijama); može izraziti štomisli i osjeća o nekom problemu, ideji, situaciji koja mu je bliska; povezuje nove sadržaje s  prethodnim znanjem i iskustvima. |