**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | NOSOVI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAGONETNA RIJEČ**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj na ploču crta onoliko crtica koliko zamišljena riječ ima slova (Pinokio).  \_ \_ \_ \_ \_ \_ \_ \_ \_ \_ \_ \_ \_ \_  (P I N O K I O)  Učenici pogađaju slova. Učenik koji kaže slovo kojeg nema u riječi, gubi red. Učenik koji kaže slovo koje postoji u zamišljenoj riječi, nastavlja pogađati. Slovo koje ima u riječi učiteljica/učitelj zapisuje na odgovarajuću crticu. Učenik koji je pogodio slovo može ponuditi i konačno rješenje.  Komunikacijska situacija: Tko je Pinokio? Jeste li već čuli priču o njemu? Po kojem dijelu lica je Pinokio poznat?  Što se događa s njegovim nosom? Raste li vama nos kad ne govorite istinu?  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj čita tekst o nosovima (tekst se može reproducirati i sa zvučne čitanke).  NOSOVI  NOSOVI MOGU BITI RAZLIČITI. LJUDSKI NOSOVI SE NOSE NASRED LICA. NAJDUŽE NOSOVE IMAJU SLONOVI.  ZOVEMO IH SURLE VEĆINA ŽIVOTINJA IMA NJUŠKU. NA VRHU NJUŠKE NALAZI SE NOS KOJI IM SLUŽI ZA NJUŠ-  KANJE. INAČE, JAKO JE NEPRISTOJNO GURATI PRST U NOS. NOSOVI SE MORAJU REDOVITI BRISATI. NITKO NE  ŽELI VIDJETI ONO ŠTO VISI IZ NOSA. SNJEGOVIĆ IMA POSEBAN NOS. KRASNE JE NARANČASTE BOJE. POSUĐU-  JE SE IZ KUHINJE. ZOVEMO GA MRKVASTI NOS. IAKO STOJI U SNIJEGU, SNJEGOVIĆU NOS NIKAD NE CURI.  Učenici iznose svoje osjećaje nakon odslušane priče. Učiteljica/učitelj pitanjima vodi učenike u sadržajnu analizu.  **3. MOJ NOS NJUŠI**  **Ishod aktivnosti:** učeniksluša i razumije uputu i postupa prema uputi.  **Opis aktivnosti:**  Učiteljica/učitelj priprema nekoliko posudica s različitim proizvodima (npr.: ocat, gel za tuširanje, papar, hren, vanilija, čokolada u prahu… ili s proizvodima koji su dostupni u školi). Učenik, kojem su zavezane oči, koristeći osjetilo mirisa – nos, pokušava pogoditi što se nalazi u posudama.  **4. DODIRNI PRIJATELJU NOS**  **Ishod aktivnosti:** učenik sluša jednostavne tekstove iz različitih izvora; sluša i razumije uputu i postupa prema uputi.  **Opis aktivnosti:**  Učenici sjede u krugu, a učiteljica/učitelj u sredini. Učiteljica/učitelj čita priču još jednom, ali prije čitanja zadaje zadatak: svaki put kad čuju riječ nos – nosovi, učenici trebaju dotaknuti nos prijatelja koji sjedi lijevo od njih.  Komunikacijska situacija: Razmisli i izreci riječ koja u sebi sadrži riječ nos (nosorog, nosnica, ponos, nosila, nositi, nanos, raznositi, donositi…). | Zvučna čitanka: [Slovo S](https://hr.izzi.digital/DOS/104/633.html#block-8281) (Nosovi) | PID OŠ - A. 1. 1 – Učenik imenuje dijelove svoga tijela i prepoznaje razlike između djevojčica i dječaka.  GOO – C. 1. 1 - Uključuje se u zajedničke aktivnosti razrednoga odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ORR – B. 1. 2 - Primjenjuje komunikacijske, praktične i socijalne vještine. |