**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SASVIM OBIČNA OLUJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  **-** prepoznaje slova, povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  - odgovara na jednostavna pitanja nakon čitanja teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - prepoznaje priču, pjesmu, bajku, zagonetku i igrokaz prema obliku  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova, povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Komunikacijska situacija: Učiteljica/učitelj razgovara s učenicima o kiši i oluji. Učenici otvaraju Početnicu te, potaknuti pitanjima učiteljice/učitelja, razgovaraju o ilustraciji: Što je sve neobično na slici? (Učenici nabrajaju: vjetar pada prema dolje, kiša leti prema gore, ljudi veselo šeću, žabe bježe pod kišobranima i kabanicama, papir puzi po tlu, gliste lete naokolo, munja izlazi iz utičnice na crnom oblaku.)  Učiteljica/učitelj najavljuje pjesmu *Sasvim obična oluja*.  **2. SLUŠAM PJESMU**  **Ishod aktivnosti:** učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita pjesmu *Sasvim obična oluja*.  Učiteljica/učitelj prije čitanja postavlja pitanje: Je li opisana oluja stvarno obična? Učenici pažljivo slušaju da mogu odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; prepoznaje priču, pjesmu, bajku, zagonetku i igrokaz prema obliku; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Učenici iznose svoje osjećaje nakon slušanja priče. Odgovaraju na pitanje postavljeno prije slušanja.  Otvaraju Početnicu i promatraju pjesmu. Učiteljica/učitelj upoznaje učenike s dijelovima pjesme (na usmenoj razini): Red u pjesmi naziva se stih. Nekoliko stihova zajedno čine strofu ili kiticu. Učenici vizualno uočavaju kako izgleda strofa i razmak među njima. Učiteljica/učitelj pitanjima vodi učenike u sadržajnu analizu pjesme: Što je neobično u prvom stihu? Kako bi trebao glasiti drugi stih? Tko je sretan, a tko bježi? Kako bi trebao glasiti četvrti stih? Tko puzi, a tko leti? Ispravi šesti stih. Što je to struja na nebu? Je li stvarno ova oluja obična? Nacrtaj neobičan sunčani dan.  **4. ČITAMO PJESMU**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prama njoj.  **Opis aktivnosti:**  Nekoliko učenika čita pjesmu tako da svatko čita jedan stih (u prvom i trećem stihu nalazi se slovo lj koje učenici nisu učili, a ostale stihove mogu svi čitati).  Vođeno čitanje: Učiteljica/učitelj čita pjesmu, kada podigne ruku učenici trebaju pokretima imitirati pokret koji  se spominje: puše, pljušti, šušti, bježe, puzi, lete. | Zvučna čitanka: [Sasvim obična oluja](https://hr.izzi.digital/DOS/104/633.html#block-8322) | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje  likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvoju i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |