**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SLUŠAM I CRTAM - ZUMZI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - postavlja jednostavna pitanja  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZUMZI JE STIGAO**  **Ishod aktivnosti:** učenik sluša jednostavne tekstove iz različitih izvora, odgovara na pitanja o slušanome tek-  stu, poštuje pravila uljudnoga ophođenja tijekom razgovora.  **Opis aktivnosti:** Učiteljica/učitelj čita tekst: *Zumzi* (ili može koristiti zvučnu čitanku). Učiteljica/učitelj pitanjima potiče učenike na komunikaciju (kratka sadržajna analiza teksta).  **2. KAKO ZUMZI IZGLEDA**  **Ishod aktivnosti:** učenik sluša jednostavne tekstove iz različitih izvora, sluša i razumije uputu i postupa prema uputi.  **Opis aktivnosti:** Učiteljica/učitelj čita tekst još jednom u cjelini, a zatim dio po dio. Učenici trebaju pažljivo slušati i crtati Zumzija onako kako ga oni zamišljaju pazeći na dijelove koji su opisani u tekstu (crtaju u radne bilježnice – samo Zumzija). Uspoređuju crteže, razgovaraju o sličnostima i razlikama, a zatim uočavaju sličnosti i razlike između Zumzija i učenika u razredu.  **3. VAŽNI PREDMETI**  **Ishod aktivnosti:** učenik odgovara na pitanja o slušanome tekstu, postavlja pitanja o slušanome tekstu, sluša i razumije uputu i postupa prema uputi.  **Opis aktivnosti:** Učenici su podijeljeni u nekoliko manjih grupa (3 – 4 učenika). Prisjećamo se teksta o Zumziju. Gdje Zumzi stanuje? Kako se zove planet na kojem mi živimo? Zašto je Zumzi došao?  Učiteljica/učitelj dijeli učenicima papiriće (5 papirića po grupi). Dogovorite se i nacrtajte pet predmeta po koje je Zumzi došao. Predstavnik grupe donosi crteže predmeta. Učiteljica/učitelj crteže svih grupa stavlja na ploču.  **4. NA ZUMZILIJI JE SVE DRUGAČIJE**  **Ishod aktivnosti:** učenik odgovara cjelovitom rečenicom, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:** Komunikacijska situacija – dovrši priču: Zumzi je uzeo … i vratio se kući. Učenici od ponuđenih predmeta odabiru pet (ne moraju biti predmeti njihove grupe) i pričaju za što će Zumziju na njegovom planetu ti predmeti trebati. | Zvučna čitanka: [Zumzi](https://hr.izzi.digital/DOS/104/633.html#block-8333) | GOO– C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR– A. 1. 1 - Opisuje svoje tjelesne i osobne karakteristike; uočava sličnosti i razlike u tjelesnim i osobnim karakteristika- ma u odnosu na vršnjake; A. 1. 3 - Opisuje svoje želje i interese; B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine.  UKU– A. 1. 3 - Pokazuje interes prema novome (idejama, pristupima rješavanju problema, situacijama); može izraziti štomisli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ– A. 1. 1 - dijelovi i cjeline imaju različita svojstva/obilježja. |