**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ŽURIM U KUPOVINU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi: molim, hvala, oprosti, izvoli  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| 1. **PRIČAM** PRIČU  **Ishod aktivnosti:** učenik upotrebljava riječi: molim, hvala, oprosti, izvoli, govori više cjelovitih rečenica tematski povezanih u cjelinu, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Komunikacijski bonton – tijekom opisivanja i analize situacija u nizu slika posebnu pažnju valja obratiti na pravila ponašanja i uljuđenog komuniciranja. Povezati i usporediti situacije s iskustvom učenika.  Učenici promatraju ilustracije u Početnici. Opisuju svaku pojedinu sličicu. Učiteljica/učitelj ih usmjerava pitanjima. Nakon što opišu sliku po sliku učenici opisuju po dvije slike da bi na kraju došli do priče koju nekoliko učenika pokušava samostalno ispričati. Moguća je i dramatizacija situacija.  **2. JEDEM - PIJEM**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: Učiteljica/učitelj može uvesti učenike u aktivnost kratkom pričom. Učenici trebaju pljesnuti rukama kada čuju pogrešku u priči i ispraviti je.  Jučer sam u trgovini kupila kruh, jabuke, sok i kavu. Kruh sam popila za doručak. Nakon toga pojela sam kavu. Sok i jabuku donijela sam u školu. Popit ću jabuku i pojesti sok za vrijeme velikoga odmora.  Učenici objašnjavaju razliku između hrane i pića. Nabrajaju namirnice koje jedemo kao i pića koja pijemo. U drugom zadatku u Početnici trebaju u tanjur nacrtati ono što se kupuje u trgovini, a jede se, a u čašu ono što se pije, a također se kupuje u trgovini.  **3. KOLIKO KOŠTA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: razgovor o ulozi novca u životima ljudi. Učenici navode primjere iz vlastita iskustva. Moguće je potaknuti istraživačku aktivnost o artiklima koje možemo sami izraditi umjesto kupiti ih.  Učenici čitaju rečenice iz 8. zadatka. Zaključuju što je najskuplje, što najjeftinije, a što stoji jednako mnogo novca. Što bismo sve od ponuđenoga mogli kupiti da imamo 5 kuna, 6 kuna, 10 kuna?  **4. NAPUNI POLICE**  **Ishod aktivnosti:** učenik poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: razgovor o onome što se nalazi na policama u trgovini, po kojem su kriteriju posloženi artikli, što bi se dogodilo kada ne bi bilo određenog kriterija.  Učenici promatraju ilustraciju u 7. zadatku. Promatraju što se nalazi u kojem redu i čime treba nastaviti niz. Nastavljaju niz onoliko koliko ima prostora na pojedinoj polici. | [Jedinica Lijepe riječi lako je izreći](https://hr.izzi.digital/DOS/104/339.html)  [Objekt Čarobne riječi](https://hr.izzi.digital/DOS/104/339.html#block-9551)  [Jedinica U mom tanjuru](https://hr.izzi.digital/DOS/104/696.html)  [Objekt Biljke na tanjuru](https://hr.izzi.digital/DOS/104/696.html#block-11129) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama,  pristupima rješavanju problema, situacijama); može izraziti što  misli i osjeća o nekom problemu, ideji, situaciji koja mu je bliska.  PID OŠ – A. 1. 3 - pre- poznaje organizaciju prometa  (promet, prometnica, pješaci, vozači, prometni znakovi); opisuje  organiziranost zajednice u svome okružju te prepoznaje važnost pravila za njezino djelovanje.  GOO – C. 1. 1 - Uključuje se u zajedničke aktivnosti razrednog  odjela i izvršava svoj dio zadat- ka; podržava uspjeh zajednički planiranih aktivnosti.  MAT OŠ – A. 1. 4 - Određuje odnos među količinama riječima: više – manje – jednako; određuje odnos među brojevima riječima: veći – manji – jednak; E. 1. 1 - Čita i tumači podatke prikazane piktogramima i jednostavnim tablicama; D. 1. 2 - Prepoznaje hrvatske kovanice i novčanice vrijednosti: 1 kuna, 2 kune, 5 kuna; objašnjava svrhu i korist štednje.  OŠ LK – A. 1. 1 - Odgovara likovnim i vizualnim izražavanjem na razne vrste poticaja. |

2