**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VELIKO I MALO SLOVO D d | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj čita tekst *Jednom davno* (zvučna čitanka). Učenicipažljivo slušaju i promatraju ilustraciju u Početnici.  **JEDNOM DAVNO**  JEDNOM DAVNO U DVORCU SU ŽIVJELI DVORJANI. DVORAC JE IMAO DUGI DIMNJAK IZ KOJEG SE VISOKO DIZAO DIM. IMALI SU DIVNOG DALEKOG SUSJEDA. DALEKO, IZA DVA BRDA I DEVET DOLINA, ŽIVIO JE DIV. HODAO JE LIJEVO, HODAO JE DESNO, SVE MU JE BILO MALO I TIJESNO. DRVENIM JE BRODOM PLOVIO DEVET DANA DA BI DOŠAO DO SVOGA STANA U KOJEM GA JE ČEKALA DJEVOJČICA MANJA OD NJEGOVA DLANA. DAJ JOJ IME TI AKO ZNAŠ BROJITI 1 2 3…  Učiteljica/učitelj u komunikacijskoj situaciji uvodi učenike u analizu teksta: Tko živi u dvorcu? Što je dvorac imao? Gdje je živio div? Tko ga je čekao u stanu? Kako bi moglo biti ime djevojčice?  Učiteljica/učitelj piše na ploči: DIV BRDO BROD  Učenici izvode glasovnu analizu i sintezu napisanih riječi te ih učiteljica/učitelj upućuje da zaokruže slovo D.  Učiteljica/učitelj najavljuje učenje velikog i malog slova D te piše slova (veliko i malo D) na ploču. Učenici opisuju slovo, pišu slovo po zraku, a zatim i u prazan prostor na ploči.  **2. GDJE ČUJEM GLAS D**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj daje upute i postavlja pitanja: Pročitaj prvu riječ. Koje glasove čuješ kad kažeš DIV? Na kojem mjestu se nalazi glas D? U kojim se još riječima glas D nalazi na prvom mjestu? Pročitaj riječ u kojoj je D samo u sredini. (Učenici nabrajaju nekoliko riječi u kojima je D u sredini.) Gdje se nalazi slovo D u riječi BROD? (Nabrajaju nekoliko riječi u kojima je D na kraju.) Pronađi i zaokruži riječ koja ima dva ista slova. Pročitaj koja je to riječ.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima i tijelom.  Tjelopis nam ujedno služi i kao rekreativna pauza.  **4. ZAOKRUŽUJEM**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova D od komadića vune i lijepe ih na papire. Učiteljica/učitelj stavlja uratke na ploču. Učenici promatraju slova i traže kralja i kraljicu među slovima.  Imenuju brojeve u 4. zadatku. Glasovnom analizom svaki naziv broja rastavljaju na glasove. Učenici trebaju zaokružiti brojeve u čijim se nazivima nalazi glas D.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo D zaokruženo i ima krunu - to je zlatno slovo. Učenici pišu veliko slovo D do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: *Danko je u Dubrovniku*. prepisuju u crtovlje.  **6. CRTAM PREMA UPUTI**  **Ishod aktivnosti:** učenik čita riječi, rečenice, tekstove primjereno početnomu opismenjavanju; crtežom i riječima izražava o čemu tekst govori; sluša i razumije uputu i postupa prema uputi; crtežom i riječima izražava o čemu tekst govori.  **Opis aktivnosti:**  Nekoliko učenika čitača čita rečenice iz 6. zadatka. Ostali učenici pažljivo slušaju. Ponavljamo koja nam je lijeva, a koja desna strana. Što nam je iznad, a što ispod. Učenici čitači čitaju rečenice jednu po jednu, a ostali crtaju prema danoj uputi. | Jedinica [Slovo d](https://hr.izzi.digital/DOS/104/326.html#block-406)  Objekt [Dobri prijatelji](https://hr.izzi.digital/DOS/104/406.html#block-19749)  Zvučna čitanka: [Slovo d](https://hr.izzi.digital/DOS/104/633.html#block-8299) (Jednom davno)  Objekt [D u imenima](https://hr.izzi.digital/DOS/104/406.html#block-19974)  Objekt [Pišem *d*](https://hr.izzi.digital/DOS/104/406.html#block-19990)  Objekt [Vrijeme je za kviz](https://hr.izzi.digital/DOS/104/406.html#block-20034) | PID OŠ - B. 1. 1 - Promatra i predviđa promjene u prirodi u neposrednome okolišu; B. 1. 3 - Prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  MAT OŠ – A. 1. 1 - Čita i zapisuje brojeve do 20 i nulu brojkama i brojevnim riječima.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A.1.1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – I. A. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |