**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO Z, z | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROMATRAM I UOČAVAM**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Razgovor o ilustraciji u Početnici. Učenici promatraju ilustraciju i nabrajaju što sve vide na slici (zebrine pruge, zrcalo, prozor, zavjesa, zvijezde...).  Učiteljica/učitelj piše na ploču:  ZRCALO PROZOR ZVIJEZDA  Učiteljica/učitelj pitanjima usmjerava pažnju učenika: Koliko ima slova u svakoj riječi? Koja je riječ najduža? Koje se slovo nalazi u svim riječima, a nismo ga učili? Na kojem se mjestu u riječima nalazi slovo Z? Troje učenika zaokružuje slovo Z u riječima.  **2. GDJE ČUJEM GLAS Z**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj započinje komunikacijsku situaciju: (Nekoliko učenika čita riječi iz 2. zadatka.) Pročitaj prvu riječ. Koje glasove čuješ kad kažeš ZRCALO? Na kojem mjestu se nalazi glas Z? Nabrajaju riječi u kojima se glas Z nalazi na prvom mjestu. Pročitaj riječi u kojima je Z u sredini. Učenici nabrajaju nekoliko riječi u kojima je Z u sredini. Gdje se nalazi slovo Z u riječi MRAZ? Nabrajaju riječ u kojoj se Z nalazi na kraju.  Učenici zaokružuju prvo slovo najkraće riječi i zadnje slovo zadnje riječi.  Učiteljica/učitelj najavljuje učenje slova Z, z. Učenici opisuju slovo Z.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. TRAŽIM SLOVO Z**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa  prema uputi.  **Opis aktivnosti:**  Učenici izrađuju slovo Z od žice za čišćenje lula. Učenici slobodno šeću razredom i promatraju uratke ostalih učenika.  Promatraju slova u 4. zadatku. Zadatak je zaokružiti slova Z u napisanim riječima. Prebroji, koliko ih ima?  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo Z zaokruženo i ima krunu - to je zlatno slovo. Učenici pišu veliko slovo Z do kraja reda, pazeći na razmak između slova i na njihov smještaj u crtovlju, nastojeći napisati slova što sličnija zlatnom slovu. Isti postupak ponavljaju i s malim slovom.  **6. ODGOVARAM NA PITANJA**  **Ishod aktivnosti:** učenik čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici čitaju pitanja u 6. zadatku. Usmeno odgovaraju na pitanja i zatim odgovor zapisuju u crtovlje u Početnici (odgovori se odnose na djecu iz razreda). Učenici rečenice zapisuju velikim slovima.  Npr.  NAJVESELIJI JE PETAR.  NAJSMJEŠNIJA JE LUCIJA.  NAJUREDNIJI JE FILIP. | Jedinica [Slovo z](https://hr.izzi.digital/DOS/104/415.html)  Objekt [Kako se gleda abeceda](https://hr.izzi.digital/DOS/104/415.html#block-22363)  Objekt [Maskirano *z*](https://hr.izzi.digital/DOS/104/415.html#block-22616)  Objekt [Pišem *z*](https://hr.izzi.digital/DOS/104/415.html#block-22671)  Objekt [Zabavni parovi](https://hr.izzi.digital/DOS/104/415.html#block-22680) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |