**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | SLUŠANJE PRIGODNE RADIJSKE EMISIJE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: televizijske i radijske emisije za djecu obrazovnog i dječjeg programa | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM GLEDATI/SLUŠATI**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; izdvaja omiljene medijske sadržaje i razgovara o njima: televizijske i radijske emisije za djecu obrazovnog i dječjeg programa.  **Opis aktivnosti:**  Komunikacijska situacija: učiteljica/učitelj razgovara s učenicimao televizijskim emisijama koje učenici vole gledati. Što volite gledati na televiziji? Učenici odgovaraju na pitanje te u nekoliko rečenica obrazlažu zašto vole baš tu emisiju. Slušate li radio? Što volite slušati?  **2. SLUŠAM RADIJSKE EMISIJE**  **Ishod aktivnosti:** učenik sluša jednostavne tekstove iz različitih izvora; izdvaja jedan ili više podataka iz teksta prema unaprijed zadanim pitanjima.  **Opis aktivnosti:**  Učiteljica/učitelj najavljuje slušanje radijske emisije: *Bijela vrana* (https://www.youtube.com/watch?v=qSDZKSd9DBA).  Prije slušanja emisije učiteljica/učitelj postavlja pitanja: Kakve su boje vrane? Zašto se emisija zove *Bijela vrana*? (Zato što je drugačija od drugih.) Pažljivo slušajte da biste mi poslije mogli reći tko razgovara u emisiji i o čemu razgovaraju.  **3. RAZGOVOR O EMISIJI**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; poštuje pravila uljudnoga ophođenja tijekom razgovora.  **Opis aktivnosti:**  Učenici iznose svoje osjećaje nakon odslušane emisije.  Učiteljica/učitelj pitanjima uvodi učenike u komunikacijsku situaciju: Tko razgovara u emisiji? Gdje se svi nalaze? Tko učenicima postavlja pitanja? U koji razred idu učenici? O čemu su sve razgovarali?  Što vam se svidjelo/nije svidjelo u emisiji? O čemu su na kraju razgovarali? (O zanimanjima kojima bi se željeli  baviti kad odrastu.) Što bi sve djeca željela biti? Što ti želiš biti kada odrasteš?  **4. CRTAM SVOJE BUDUĆE ZANIMANJE**  **Ishod aktivnosti:** učenik poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija - razgovor s učenicima o zanimanjima. Što ti želiš biti kada odrasteš? Zašto ti je to zanimanje zanimljivo? Pokaži što radi osoba koja se bavi odabranim zanimanjem. Što je potrebno za obavljanje odabranoga posla? Zapisati u pisanke:  RADIJSKA EMISIJA: Bijela vrana  Ispod napisanog učenici trebaju nacrtati svoje buduće zanimanje ili predmete koji im trebaju za obavljanje toga posla. |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – B. 1. 2 - Primjenjuje komunikacijske, praktične i socijalne vještine.  POD – A. 1. 3 - Opisuje različita zanimanja; pokazuje različita zanimanja kroz igru. |