**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KULTURA I MEDIJI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | KAZALIŠTE - ŠTO JE TO? | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: kazališne predstave | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SKRIVENA RIJEČ**  **Ishod aktivnosti**: učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Na ploči su razbacana slova od kojih učenici trebaju složiti riječ (KAZALIŠTE - riječ je teža pa nakon nekoliko pokušaja učiteljica/učitelj može otkriti prvo ili prva dva slova):  A A I E T  K L Z Š  **2. ŠTO JE KAZALIŠTE?**  **Ishod aktivnosti:** učenik razgovara u skladu sa svojim interesima i potrebama; izdvaja omiljene medijske sadržaje i razgovara o njima: kazališne predstave; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj potiče razgovor o kazalištu: Jeste li bili u kazalištu? Što ste gledali? Tko je izvodio predstavu? Tko pokreće lutke u kazalištu? Kako su zove dio na kojem glumci glume? Čime nagrađujemo glumce na kraju predstave? Kako se zove dio kazališta u kojem ste vi sjedili? Gdje ste ostavili svoje jakne? Što treba pokazati na ulazu u dvoranu? Gdje se kupuju karte? Koju bi predstavu preporučio prijatelju da ju pogleda?  **3. RAZUMIJEM ŠTO SLUŠAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; izdvaja jedan ili više podataka iz teksta prema unaprijed zadanim pitanjima; crtežom i riječima izražava o čemu tekst govori; odgovara na pitanja o slušanome tekstu.  **Opis aktivnosti:**  Učenici promatraju slike u Početnici. Učiteljica/učitelj usmjerava razgovor: Prepoznaješ li priču? Kako zovemo razgovor dviju osoba u kojem jedna osoba, obično novinar, postavlja pitanja, a druga osoba odgovara? (intervju) Poslušajte što je na pitanja učenika odgovorila jedna kazališna glumica.  Učiteljica/učitelj čita tekst. Nekoliko učenika može pročitati tekst tako da jedan čita pitanja, a drugi odgovore.  **4. PIŠEM I CRTAM**  **Ishod aktivnosti:** učenikpovezuje glasove i slova u cjelovitu riječ, a riječi u rečenicu; crtežom i riječima izražava o čemu tekst govori  **Opis aktivnosti:**  Učiteljica/učitelj zapisuje na ploču, a učenici u svoje bilježnice.  KAZALIŠTE  PREDSTAVU IZVODE GLUMCI.  GLUMCI GLUME NA POZORNICI.  PUBLIKA SJEDI U GLEDALIŠTU.  Učenici mogu nacrtati lik iz kazališne predstave koju su gledali ili koju bi željeli gledati. |  | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  PID OŠ – C. 1. 1 – Učenik zaključuje o sebi, svojoj ulozi u zajednici i uviđa vrijednosti sebe i drugih.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – B. 1. 2 - Primjenjuje komunikacijske, praktične i socijalne vještine. |