**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VJEŽBE ČITANJA I PISANJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČITAMO RIJEČI**  **Ishod aktivnosti:** učenik sluša i razumije uputu i postupa prema uputi; razgovara u skladu sa svojim interesima i potrebama; povezuje glas s odgovarajućim slovom; razlikuje slova od drugih znakova; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj može pripremiti kartice s riječima. Uz riječi koje učenici još ne čitaju može se nalaziti i ilustracija. Riječi treba birati tako da se od njih može sastaviti rečenica. Učenici biraju jednu karticu. Kod odabira trebaju paziti da njihova kartica odgovara prethodno odabranoj riječi ( MAČKA JE U KOŠARI. MAMA IMA ŠEŠIR. NA STOLU JE VAZA.)  **2. NA SLOVO NA SLOVO**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju.  **Opis aktivnosti:**  Učenici su podijeljeni u tri grupe. Svaka grupa predstavlja jedno slovo (I, A, V). Na ploči se nalaze tri velika papira, za svaku grupu po jedan. Na učiteljičin/učiteljev znak po jedan učenik iz grupe treba na papir nacrtati predmet čiji naziv počinje slovom koje predstavlja njegovu grupu. Kad nacrta odlazi na mjesto i sljedeći učenik iz njegove grupe može krenuti crtati. Kada su svi učenici nacrtali predmete, predstavnik grupe nabraja (imenu- je) sve crteže koje su učenici napravili.  **3. PIŠEMO RIJEČI**  **Ishod aktivnosti:** učenik sluša i razumije uputu i postupa prema uputi; povezuje glas s odgovarajućim slovom;  razlikuje slova od drugih znakova.  **Opis aktivnosti:**  Učiteljica/učitelj na ploču piše nekoliko riječi (npr. AV, VAV, AVA, IVA, IA). Učenici čitaju riječi, broje od koliko se slova sastoji svaka napisana riječ, uočavaju pravilan smještaj slova u crtovlje.  REKREATIVNA PAUZA: Pišemo slova I, A i V tjelopisom.  Nakon tjelopisa učenici zapisuju napisane riječi u svoje pisanke.  **4. SLIKOREČENICE**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj može pripremiti nekoliko sličica i kartona s riječima od kojih učenici mogu slagati rečenice (Na stolu je knjiga. U jabuci je crv. Oko cvijeta lete pčele.). Učenik koji je složio rečenicu glasno ju pročita, a zatim i nekoliko učenika za njim. | Mogu se koristiti preostali digitalni objekti iz nastavnih jedinica [Slovo I](https://hr.izzi.digital/DOS/104/334.html), [Slovo A](https://hr.izzi.digital/DOS/104/338.html), [Slovo V](https://hr.izzi.digital/DOS/104/349.html). | PID OŠ – C. 1. 2 – Učenik predlaže načine rješavanja problema.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima;  C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |