**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VJEŽBA – izgovor i pisanje glasova/slova č i ć | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZLIKUJEM Č I Ć**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema papiriće s riječima (onoliko koliko ima učenika u razredu). Na papirima su napisane riječi koje u sebi sadrže slova č i/ili ć (čaj, čarapa, učenik, ćup, ptičica, kuća, zadaća, čavao, čekić, noć, voće, povrće…), ali bez dijakritičkih znakova. Riječi trebaju biti iz učenikovog svakodnevnog leksika. Učenik/učenica odabire papirić s riječi i treba na slovo c staviti dijakritički znak, pravilno pročitati riječ i smjestiti ju u tablicu na ploči. Tablica ima dva stupca - **Č i Ć.**  **2. ČITAMO RIJEČI**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju riječi pazeći na izgovor glasova č i ć. Nakon što su svi pročitali jednu od riječi, trebaju smisliti rečenicu koristeći „svoju“ riječ (onu koju su smjestili u tablicu). Izgovaraju rečenice.  **3. PREPISUJEMO RIJEČI**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učenici trebaju iz tablice u svoje pisanke prepisati prvih pet riječi sa slovom č i prvih pet sa slovom ć. Riječi prepisuju velikim tiskanim slovima. Učiteljica/učitelj provjerava točnost učeničkog uratka.  **4. SMIŠLJAMO REČENICE**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici zapisuju riječi i rečenice po diktatu. Učiteljica/učitelj čita riječ ili rečenicu. Nekoliko učenika ponavlja riječ ili rečenicu, a zatim učenici samostalno zapisuju u pisanke.  ČEP, SVIJEĆA, POČETNICA, CVJETIĆ, ČIČAK  NA STOLU JE ČAŠA.  ČARLI SKUPLJA SLIČICE.  BAKA PEČE KOLAČ OD ČOKOLADE.  DJED ĆIRO IMA ČAMAC. | Mogu se koristiti preostali objekti iz jedinica:  [Slovo č](https://hr.izzi.digital/DOS/104/409.html)  [Slovo ć](https://hr.izzi.digital/DOS/104/410.html) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |