**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | BOŽIĆNA JELKA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - opisuje situacije, događaje i likove u književnim tekstovima  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA ASOCIJACIJE**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj objašnjava učenicima kakva su pravila u igri asocijacije. Na ploči su u tablicu složeni papiri na kojima su napisani pojmovi. Učenici pokušavaju pogoditi konačno rješenje otvaranjem pojedinih polja.    **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; izdvaja jedan ili više podataka iz teksta prema unaprijed zadanim pitanjima.  **Opis aktivnosti:**  Učiteljica/učitelj čita igrokaz *Božićna jelka* (zvučna čitanka). Učenici pažljivo slušaju priču da mogu odgovoriti na pitanje: Što će jelka dočekati ove noći? Nakon slušanja teksta učenici odgovarajunaprethodno postavljeno pitanje.  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima.  **Opis aktivnosti:**  Učenici iznose svoje osjećaje nakon slušanja igrokaza. Otvaraju Početnice i promatraju kako je tekst napisan.  Učiteljica/učitelj pitanjima navodi učenike na komunikaciju: Kako zovemo tekstove napisane po ulogama? Zašto je tekst pisan na ovakav način?  Učiteljica/učitelj pitanjima vodi učenike u sadržajnu analizu priče: Tko razgovara u igrokazu? Što dječaka zanima? Tko je sve ukrasio grane jelke? Što je mraz napravio? Što su cvjetovi prekrili? Zašto se jelka tako uredila?  **4. RAZGOVOR LIJEČI SVE**  **Ishod aktivnosti:** učenik poštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prema uputi.  **Opis aktivnosti:**  Komunikacijska situacija: Tko kiti jelku u vašem domu? Čime ju kitite? Gdje sve u vrijeme Božića možete vidjeti okićene jelke? Čime su one okićene?  Nacrtaj jelku u bilježnicu i okiti je onako kako ti želiš. | Zvučna čitanka: [Božićna jelka](https://hr.izzi.digital/DOS/104/633.html#block-8315) | OŠ LK – Učenik istražuje različite odnose između slike i priče kao stvaranja novih i osobnih mentalnih slika i priča proizašlih iz doživljaja umjetničkog djela (npr. ispričati priču bojom, kontrastom, ritmom itd.; ilustracija, strip).  MAT OŠ – C. 1. 1 – Imenuje i opisuje kuglu.  PID OŠ – C. 1. 1 - Sudjeluje u obilježavanju događaja, praznika, blagdana.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |