**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VJEŽBE PISANJA (zbrkane rečenice) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TRAŽIM PAR**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj pitanjima uvodi učenike u razgovor o suprotnostima: Što znači suprotno? Što je suprotno od bijelo? Učiteljica/učitelj treba pripremiti 12 parova kartica za igru memori. Objašnjava učenicima da će igrati memori, ali tako da parove čine suprotni pojmovi. Ako otvoriš karticu na kojoj piše sunce, trebaš pronaći onu na kojoj piše kiša.  Primjeri parova riječi: svijetlo – tamno, bijelo – crno, visoko – nisko, toplo – hladno, dan – noć, veselo – tužno, plač – smijeh, dugo – kratko, malo – veliko, debelo – tanko, trči – stoji, kiselo – slatko.  **2. ZBRKANE REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše rečenice. Učenici trebaju pročitati rečenice i otkriti riječi koje ne pripadaju  rečenici.  Djed subotom kupuje šišmiše na tržnici.  U ormaru vise tatine cipele.  U pećini šapćemo da ne probudimo mlijeko.  Mama je Petri kupila nove kravate.  Učenik/učenica čita prvu rečenicu. Koja riječ ne pripada rečenici? (Podcrtati riječ šišmiše.)  Učenik/učenica čita drugu rečenicu. Koja riječ ne pripada rečenici? (Podcrtati riječ cipele.)  Učenik/učenica čita treću rečenicu. Koja riječ ne pripada rečenici? (Podcrtati riječ mlijeko.)  Učenik/učenica čita četvrtu rečenicu. Koja riječ ne pripada rečenici? (Podcrtati riječ kravate.)  **3. PREPISUJEMO REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; čita riječi, rečenice, tekstove primjereno početnomu opismenjavanju; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Nekoliko učenika čita rečenice tako da umjesto podcrtane riječi kaže riječ koja bi tu trebala pisati. Učenici trebaju prepisati rečenice u pisanku velikim tiskanim slovima tako da zamijene podcrtane riječi. Trebaju paziti na rečenične znakove na kraju rečenice.  **4. SLUŠAJ I ISPRAVI**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici su podijeljeni u parove. Jedan učenik iz para treba izreći rečenicu tako da jednu riječ zamijeni riječju koja tu ne pripada. Drugi učenik treba ispraviti rečenicu, odnosno izreći riječ koja bi mogla biti u rečenici. Zatim mijenjaju uloge.  Npr. Baka kuha knjige. – Baka kuha mahune. | Jedinica Slovo z  Objekt [Zabavni parovi](https://hr.izzi.digital/DOS/104/415.html#block-22680)  Jedinica Slovo j  Objekt [Riječi u parovima](https://hr.izzi.digital/DOS/104/407.html#block-20157)  Jedinica Slovo ž  Objekt [Posloži riječi](https://hr.izzi.digital/DOS/104/416.html#block-4092) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog - kartice za memori

|  |  |  |  |
| --- | --- | --- | --- |
| **svijetlo** | **tamno** | **bijelo** | **crno** |
| **visoko** | **nisko** | **toplo** | **hladno** |
| **dan** | **noć** | **veselo** | **tužno** |
| **plač** | **smijeh** | **dugo** | **kratko** |
| **malo** | **veliko** | **debelo** | **tanko** |
| **trči** | **stoji** | **kiselo** | **slatko** |