**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | VELIKO I MALO SLOVO R r | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I OTKRIVAM NIZ**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj čita priču o Robotu Roriju (Zvučna čitanka). Učenicipažljivo slušaju.  **ROBOT RORI**  ROBOT RORI JE ODLUČIO KUPITI MOTOR. OTVORIO JE OGLASNIK I POGLEDAO ŠTO SE SVE NUDI NA PRODAJU.  U PONUDI JE BILO PUNO TOGA. MOGAO JE KUPITI OGROMAN MOTOR, TAKO BRZ DA TI KOSA ODLETI S GLAVE. S OBZIROM NA TO DA NIJE IMAO KOSE, TO GA NIJE MUČILO. ALI BOJAO SE ZA SVOJU PRIČVRŠĆENU GLAVU PA ODUSTANE OD OGROMNIH MOTORA. PRONAŠAO JE I IZVRSNE MALE MOTORE, MANJE OD BICIKLA, ALI PREPLAŠIO SE DA BI U PADU OGULIO SVOJE PREKRASNE, SJAJNE DIJELOVE TIJELA. KAD JE BOLJE RAZMISLIO, SHVATIO JE DA MOTORI MOŽDA I NISU PRAVI IZBOR ZA ROBOTA. KAKAV DIVAN ROMOBIL! ODMAH SE ODLUČIO NA KUPNJU. ISKRENO, NJEMU SE IONAKO NIKUDA NE ŽURI.  U komunikacijskoj situaciji učiteljica/učitelj uvodi učenike u kratku sadržajnu analizu: Kako se zove robot? Koje glasove čuješ u njegovom imenu? Što je Rori odlučio kupiti? Kakve je motore pronašao? Za što se na kraju odlučio? Koje glasove čuješ u riječi romobil? Učenici otvaraju Početnicu i promatraju ilustraciju robota. Od kakvih likova je sastavljen robot? (Učenici nabrajaju geometrijske likove od kojih je sastavljen Rori. Npr.: Uši su mu plavi trokuti. Tijelo mu je narančasti kvadrat.) Učiteljica/učitelj objašnjava učenicima nizove strelica (na ploči se može napraviti velika pravokutna mreža i ilustracija robota koja je pomična - na magnetu pa učenici mogu pomicati robota prema uputi učiteljice/učitelja – pomakni za jedno mjesto udesno, dva polja gore, jedno polje desno…)  Učenici zaokružuju niz koji robota vodi do romobila.  **2. GDJE ČUJEM GLAS R**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Nekoliko učenika čita riječi u 2. zadatku. Učiteljica/učitelj usmjerava razgovor: Pročitaj prvu riječ. Koje glasove čuješ kad kažeš ROBOT? Na kojem se mjestu nalazi glas R? U kojim se još riječima glas R nalazi na prvome mjestu? Pročitaj riječ u kojoj je R u sredini. Učenici nabrajaju nekoliko riječi u kojima je R u sredini. Čitaju riječi u kojima se R nalazi na kraju.  Učenici trebaju zaokružiti prvo slovo u prvoj riječi i zadnje slovo u predzadnjoj riječi.  Učiteljica/učitelj najavljuje učenje velikog i malog slova R te piše slova (veliko i malo R) na ploču. Učenici opisu-  ju slovo, pišu slovo po zraku, a zatim i u prazan prostor na ploči.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom.  Tjelopis nam ujedno služi i kao rekreativna pauza.  **4. CRTAM I BOJIM**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slova R od čupave žice za čišćenje lula. Kada završe svoje radove, slobodno šeću razredom i promatraju uratke ostalih učenika.  Učenici promatraju crteže slova P u 4. zadatku. Imenuju slovo. Opisuju slovo P i kazuju što nedostaje da bi  slovo P postalo slovo R. Crtaju nožicu – crtu koja nedostaje i zatim boje slovo R.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo te zaključuju zašto je jedno slovo R zaokruženo i ima krunu - to je zlatno slovo. Učenici pišu veliko slovo R do kraja crtovlja pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: *Roko roni u moru*. treba prepisati u crtovlje.  **6. SPAJAM REČENICE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju dijelove rečenica napisane u 6. zadatku. Povezuju dijelove u smislene cjeline - rečenice. Nabrajaju boje čiji nazivi u sebi sadrže glas R (crna, crvena, narančasta, roza). Dijelove rečenice treba povezati (spojiti) bojama koje u sebi sadrže glas R.  Čitaju nastale rečenice:  RAK JE U MORU.  MRAVI SU U VRTU  JURA IMA MOTOR.  **7. DOVRŠI CRTEŽ**  **Ishod aktivnosti:** učenik izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Komunikacijska situacija: Učenici promatraju započete ilustracije u 7. zadatku. Što je prikazano na prvoj ilustraciji? Koje glasove čuješ u riječi LEPTIR? Ima li u riječi slovo R? Na kojem mjestu se nalazi? Postupak se ponavlja i s preostale tri ilustracije. Učenici trebaju dovršiti crteže koji u sebi imaju glas R. | Jedinica [Slovo r](https://hr.izzi.digital/DOS/104/403.html)  Objekt [Mrav](https://hr.izzi.digital/DOS/104/403.html#block-11526)  Zvučna čitanka: [Slovo r](https://hr.izzi.digital/DOS/104/633.html#block-8278) (Robot Rori)  Objekt [Prijatelji u prirodi](https://hr.izzi.digital/DOS/104/403.html#block-11531)  Objekt [Pišem *r*](https://hr.izzi.digital/DOS/104/403.html#block-11535)  Objekt [*R* u jezeru](https://hr.izzi.digital/DOS/104/403.html#block-11546) | MAT OŠ – C. 1. 1 – Izdvaja i imenuje geometrijska tijela i likove i povezuje ih s oblicima objekata u okruženju.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  OŠ LK A. 1. 1 - Učenik odgovara likovnim i vizualnim izražavanjem na razne vrste poticaja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – I. A. 1 – Razvija komunikativnost i suradništvo.  IKT – D. 1. 2 – Učenik uz učiteljevu pomoć prepoznaje i rješava jednostavne problem s pomoću IKT-a. |