**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | LEKTIRA – NEMAŠ POJMA GRIZLIJANE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim**  **razvojem i dobi.**  - opisuje situacije, događaje i likove u književnim tekstovima | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. GRIZLIJAN**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima.  **Opis aktivnosti:**  Učiteljica/učitelj uvodi učenike u komunikacijsku situaciju. S nekoliko pitanja vraća učenike na priču o Grizlijanu koju su čitali prošli sat. Nabrajaju likove koji se spominju u priči. Zašto se Grizlijan tako zove? Ukratko prepričavaju priču.  **2. ČITAM I CRTAM**  **Ishod aktivnosti:** učenik razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učenici čitači čitaju zadatke u Početnici na 8. stranici. Ostali pažljivo slušaju kako bi znali riješiti postavljene zadatke. Učiteljica/učitelj pomaže učenicima koji imaju poteškoća u razumijevanju zadataka. Nakon određenog vremena provjeravaju točnost odgovora tj. crteža.  U 1. zadatku treba nacrtati leptire, cvijeće i oblake.  U 3. zadatku treba nacrtati jaja i ribu.  **3. ODREĐUJEM REDOSLIJED RADNJE**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; sluša i razumije uputu i postupa prema uputi; razgovara u skladu sa svojim interesima i potrebama.  **Opis aktivnosti:**  Učiteljica/učitelj pitanjima podsjeća učenike na redoslijed radnje. Učenici ispod ilustracija pišu brojeve. Učiteljica/učitelj pitanjima potiče razmišljanje: Što će se izleći iz jaja u ptičjem gnijezdu? Što će se izleći iz krokodilovih jaja? Nacrtaj.  **4. SPAJAMO REČENICE**  **Ishod aktivnosti:** učenik poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici čitaju slikovne rečenice onako kako pišu. Uočavaju da nemaju smisla, odnosno da nisu dobro povezana dva dijela rečenice. Povezuju lijevu i desnu stranu rečenica. Čitaju novonastale rečenice. |  | PID OŠ - A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – I. B. 2 - Primjenjuje komunikacijske, praktične i socijalne vještine. |