**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | TEL I MOB - SLIKOPRIČA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJ NADIMAK**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj započinje komunikacijsku situaciju: Tko u razredu ima ime koje se sastoji od puno slova? Kako kratite to ime? Koja se još imena mogu skratiti? Kako zovemo skraćeno ime? Imaš li ti nadimak? Osim kraćenjem imena, kako se još može dobiti nadimak?  Učiteljica/učitelj najavljuje priču *Tel i Mob*.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učiteljica/učitelj čita priču. Učenici pažljivo slušaju i prate priču u Početnici. Kada učiteljica/učitelj čitajući dođe do slike, učenik treba reći riječ koja opisuje sliku (učenici govore redom kako sjede).  Nakon odslušane priče učenici iznose svoje doživljaje i osjećaje.  **3. ODGOVARAM NA PITANJA**  **Ishod aktivnosti:** učenik odgovara na pitanja o slušanome tekstu; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Komunikacijska situacija: Pronađi u tekstu i pročitaj gdje je živio telefon? Što je radio ukućanima? Tko se doselio u kuću? Kako je govorio Mob? Gdje je sve bio? Što je pričao Telu? Koji brojevi se nalaze na tipkama telefona i mobitela?  Kako žive najbolji prijatelji? Opiši svog najboljeg prijatelja ili prijateljicu.  Nabroji prijevozna sredstva koja poznaješ. U kojim prijevoznim sredstvima si se vozio? Što su autoceste? Kamo  vode autoceste?  **4. CRTAM TEL I MOB**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; sluša i razumije uputu i postupa prema uputi.  **Opis aktivnosti:**  Učenici u crtovlje dopisuju slova koja nedostaju da bi dobili pune nazive: telefon i mobitel. Nakon zapisivanja crtaju telefon i mobitel u prazan prostor u Početnici. | Zvučna čitanka: [Tel i Mob](https://hr.izzi.digital/DOS/104/633.html#block-8307) | OŠ LK - A. 1. 2 - Nakon 1. godine učenja predmeta Likovna kultura, učenik demonstrira fine motoričke vještine uporabom različitih likovnih materijala i postupaka u vlasti- tome likovnom izražavanju.  MAT OŠ - A. 1. 1 – Opisuje i prikazuje količine prirodnim brojevima i nulom.  PID OŠ - A. 1. 1 – Učenik uspoređuje organiziranost u prirodi opažajući neposredni okoliš.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |