**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | OBLIKOVANJE SLOVA RAZLIČITIM MATERIJALIMA | | |
| **ISHODI:** | **A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **A. 1. 2 Učenik sluša jednostavne tekstove**  - sluša i razumije uputu i postupa prema uputi  **A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POPUNI TABLICU RIJEČIMA**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; poštuje pravila uljudnoga ophođenja tijekom razgovora; sluša  i razumije uputu i postupa prema uputi.  **Opis aktivnosti:**  Učiteljica/učitelj može pripremiti kartice s riječima i staviti ih na svoj stol. Na ploču treba nacrtati tablicu s  četiri reda (A, V, O, I) i tri stupca (početak, sredina, kraj). Učenicima je potrebno objasniti princip popunjavanja  tablice. Na karticama su slike riječi i napisane riječi: album, vuk, osam, igračke, mač, mrav, slon, list, roda, lav,  pismo, mravi. Učiteljica/učitelj na primjeru riječi MAČ (nekoliko riječi ima slovo A u sredini pa treba popuniti to  mjesto u tablici) pokazuje učenicima što trebaju raditi. Učenici zatim uzimaju karticu po izboru, čitaju napisanu  riječ (učiteljica/učitelj pomaže nečitačima) i zatim ju smještaju na pripadajuće mjesto u tablicu.  **2. ČUDESNA SLOVA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; povezuje glas s odgovarajućim slovom; razlikuje slova od drugih znakova; sluša i razumije uputu i postupa prema uputi.  **Opis aktivnosti:**  Učenici mogu odabrati materijal od kojega će oblikovati slova koja su naučili. Mogu odabrati između žice za  čišćenje lula, vune i plastelina. Slova oblikuju samostalno i smještaju ih na papir onako kako oni to žele. Nakon  završene aktivnosti učiteljica/učitelj izlaže učeničke radove tako da ih svi učenici mogu vidjeti.  **3. TJELOPIS**  **Ishod aktivnosti:** učenik povezuje glas s odgovarajućim slovom; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po pet učenika. Svaka grupa treba svojim tijelima napisati jednu riječ (npr. IVO, EVA, IVA…). Tjelopis nam služi i kao rekreativna pauza.  **4. PIŠEM RIJEČI PO DIKTATU**  **Ishod aktivnosti:** učenik prepoznaje fonološku strukturu govora u komunikacijskoj situaciji slušanja i govorenja; povezuje glas s odgovarajućim slovom; razlikuje slova od drugih znakova; piše velika i mala slova školskoga formalnog pisma; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj objašnjava učenicima način na koji pišu riječi koje će im diktirati. Učenici riječi pišu velikim tiskanim slovima. Učiteljica/učitelj izgovara riječ. Učenici broje koliko riječ ima slova, rastavljaju riječ na glasove, nekoliko učenika ponavlja riječ i zatim ju samostalno zapisuju u pisanke.  Riječi: AV, EVO, IVA, OVO, EVA, IVO. | Mogu se koristiti preostali objekti iz jedinica:  [Slovo i](https://hr.izzi.digital/DOS/104/326.html#block-334)  [Slovo a](https://hr.izzi.digital/DOS/104/326.html#block-338)  [Slovo v](https://hr.izzi.digital/DOS/104/326.html#block-349)  [Slovo e](https://hr.izzi.digital/DOS/104/326.html#block-350)  [Slovo o](https://hr.izzi.digital/DOS/104/326.html#block-390) | MAT OŠ - E. 1. 1 - Služi se podatcima i prikazuje ih piktogramima i jednostavnim tablicama.  OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

2