**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | RAZGOVOR U VOĆNJAKU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLAŽEMO RIJEČI**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Na ploči su nacrtana tri oblaka s razbacanim slovima. Učenici trebaju otkriti koje se riječi kriju u svakom oblačiću.    Komunikacijska situacija: razgovor o voću iz odgonetke.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učiteljica/učitelj čita priču *Razgovor u voćnjaku* (zvučna čitanka).  RAZGOVOR U VOĆNJAKU  U MIRISNOM VOĆNJAKU RASLA SU STABLA NARANČE, LIMUNA I MANDARINE. ZAJEDNO SU SE VESELILA SVA- KOM NOVOM DANU. KAD SU NAPOKON PROCVALA NIJE SE ZNALO KOJE JE LJEPŠE I OBLACI NA NEBU DIVILI SU SE PREKRASNIM, SJAJNIM KROŠNJAMA. STABLA SU PONOSNO MAHALA GRANAMA I GRANČICAMA. USKORO SU DOŠLI NOVI STANARI. MALENI PLODOVI ZAJEDNO SU IZVODILI NESTAŠLUKE. NO JEDNOG MRAČNOG DANA SVE SE PROMIJENILO. LIMUNI SU SAMO ZAŠUTJELI. NI S KIME SE VIŠE NISU DRUŽILI. NAPOKON SU OBJASNILI:  „MI, LIMUNI, PUNO SMO LJEPŠI, MRŠAVIJI I PAMETNIJI OD VAS NARANČI I MANDARINA. I SUNCE NAS VIŠE VOLI I ZATO NAM JE POKLONILO OVU PREKRASNU BOJU.“ NAKON KRAĆE ŠUTNJE SVI SE POČNU GLASNO SMI- JATI. „DRAGI LIMUNI,“ REČE NAJMUDRIJE STABLO, „ČEKA VAS KRASNO IZNENAĐENJE. NAMA JE SUNCE ISPOD KORE POKLONILO NAJLJEPŠI I NAJSLAĐI DIO, A VAMA SAMO KISELINU.“  Nakon slušanja učenici iznose svoja razmišljanja i osjećaje.  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o slušanome tekstu; razgovara u skladu sa svojim interesima i potrebama; postavlja jednostavna pitanja; odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj pitanjima vodi učenike u sadržajnu analizu priče: Koja stabla se spominju u priči? Kako su se na početku ponašala jedna prema drugima? Kada se sve promijenilo? Objasni što su pomislili limuni. Što im je reklo najmudrije stablo? Je li to istina? Koje stablo je moglo biti najmudrije?  Učenici u pisanke crtaju stabla s plodovima.  **4. VOĆE - POVRĆE**  **Ishod aktivnosti:** učenik poštuje pravila uljudnoga ophođenja tijekom razgovora; koristi se jezičnim vještina- ma, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Komunikacijska situacija: Učenici i učiteljica/učitelj sjede u krugu. Redom trebaju reći neko voće ili povrće. Učenici pažljivo slušaju jer trebaju ustati ako to voće ili povrće vole jesti, a ostati sjediti ako ne vole. | Zvučna čitanka: [Slovo N](https://hr.izzi.digital/DOS/104/633.html#block-8277) (Razgovor u voćnjaku) | PID OŠ - A.1.1 - Učenik uspoređuje organiziranost u pri- rodi opažajući neposredni okoliš; uočava red u prirodi na primjeru biljaka, životinja i ljudi; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima.  OŠ LK – 1. A. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |