**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | JESENSKE ZAGONETKE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - prepoznaje priču, pjesmu, bajku, zagonetku i igrokaz prema obliku  - prepoznaje elemente igre riječima u pjesmama za djecu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SASTAVLJAM SLIKU I TRAŽIM SLOVO**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema pet slika izrezanih na dijelove. Učenici su podijeljeni u pet grupa. Svaka grupa sastavlja jednu sliku (1. grupa – JABUKA, 2. grupa – JELEN, 3. grupa – KESTEN, 4. grupa – TELEVIZOR i 5. grupa – BALON). Nakon što su sastavili sliku izdvajaju i na papir zapisuju određeno slovo: 1. grupa – 1. slovo, 2. grupa – 2. slovo, 3. grupa – 3. slovo, 4. grupa – 4. slovo i 5. grupa – 5. slovo (ako ni jedan učenik u grupi ne zna napisati slovo, pomoći će učiteljica/učitelj). Učiteljica/učitelj stavlja slova na ploču i pita učenike: Koju smo riječ dobili? (JESEN)  **2. SLUŠAM ZAGONETKE**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; prepoznaje priču, pjesmu, bajku, zagonetku i igrokaz prema obliku; prepoznaje elemente igre riječima u pjesmama za djecu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Komunikacijska situacija prije aktivnosti: razgovor o jeseni (jesenski plodovi, vrijeme u jesen, biljke i životinje u jesen…).  Učiteljica/učitelj najavljuje jesenske zagonetke i čita jednu po jednu. Kad učenici otkriju rješenja svih zagonetki, otvaraju Početnicu. Zagonetke se čitaju još jednom (mogu ih čitati učenici čitači).  Učiteljica/učitelj pitanjima uvodi učenike u sadržajnu analizu: Što ti je otkrilo rješenje prve zagonetke? Na što podsjećaju grozdovi koji vise? Gdje raste grožđe? Što je jež rekao kruški? Što mu je kruška odgovorila? Zašto je  šljiva ljepša na stablu nego ispod oka? Objasni zašto se ove zagonetke zovu jesenske.  **3. CRTAM ODGONETKU**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; sluša i razumije uputu i postupa prema uputi.  **Opis aktivnosti:**  Učiteljica/učitelj još jednom može pročitati zagonetku. Nakon čitanja svake zagonetke treba ostaviti vremena da učenici samostalno u okvir pokraj zagonetke nacrtaju odgonetku.  **4. POGODI TKO SAM**  **Ishod aktivnosti:** učenik postavlja jednostavna pitanja; poštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prema uputi.  **Opis aktivnosti:**  Učiteljica/učitelj priprema nekoliko kartica s crtežima (npr. jabuka, jež, stablo, vjeverica, kišobran, kesten…). Jedan učenik odabire karticu s crtežom po svom osobnom izboru. Ostali učenici ne smiju vidjeti što je odabrao. Zadatak ostalih učenika je da pokušaju odgonetnuti što je na kartici koju je učenik odabrao. Učenici mogu po- stavljati razna pitanja pri čemu treba paziti da učenik koji je odabrao karticu na njih odgovara samo s DA ili NE (npr. Jesi li živo biće? Imaš li rogove? Jesi li crvene boje?...). | Zvučna čitanka: [Jesenske zagonetke](https://hr.izzi.digital/DOS/104/633.html#block-8308) | PID OŠ - A. 1. 1 - Učenik uspoređuje organiziranost u prirodi opažajući neposredni okoliš (uspoređuje obilježja živoga, svojstva neživoga u neposrednome okolišu); imenuje i razlikuje tvari u svome okružju (voda, zrak, zemlja, plastika, staklo, tkanine, drvo, metal i sl.).  OŠ LI - A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |