**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VOLIMO SPORTOVE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJ NAJDRAŽI SPORT**  **Ishod aktivnosti:** učenik razgovara u skladu sa svojim interesima i potrebama, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj pitanjima uvodi učenike u razgovor o sportovima kojima se bave ili koje vole. Učenici nabrajaju sportove i rekvizite koji su im za taj sport potrebni.  Promatraju i opisuju ilustraciju u Početnici. Kojim se sportovima bave djeca na ilustraciji? Koje rekvizite imaju za određeni sport? Uočavaju da se na ilustraciji nalaze i predmeti koji tamo ne pripadaju. Sve što se nalazi na slici, a djeci ne treba, učenici trebaju precrtati.  **2. IGRA PANTOMIME**  **Ishod aktivnosti:** učenik poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: poticanje razvoja informacijske pismenosti može se provesti istraživa- njem vrsta sportova na internetu. Zajednički odrediti kriterije istraživanja, vrstu sadržaja (tekst, slike, videozapisi, audiozapisi, reklame…) te načine razvrstavanja informacija.  Učenici su podijeljeni u parove. Dvoje učenika dolazi do učiteljice/učitelja i ona/on im šapće koji sport trebaju oponašati (u drugoj inačici učenici mogu sami izabrati sport). Smiju se koristiti samo pokretom, ne smiju reći niti riječ. Ostali parovi pokušavaju pogoditi o kojem se sportu radi. Par koji pogodi izvodi novu radnju.  Primjer: nogomet, košarka, rukomet, tenis, plivanje, vaterpolo, odbojka, vožnja bicikla, hokej na ledu, klizanje, stolni tenis, badminton, karate, boks, veslanje…  **3. TOČNO - NETOČNO**  **Ishod aktivnosti:** učenik sluša jednostavne tekstove iz različitih izvora, sluša i razumije uputu i postupa prema uputi.  **Opis aktivnosti:**  Učenici opisuju dva emotikona u 4. zadatku. Učiteljica/učitelj čita rečenice, ako se učenici slažu s tvrdnjom u kružić trebaju nacrtati smješka, a ako se ne slažu crtaju plačka.  Dva učenika čitača čitaju tekst koji izgovaraju Nina i Tino. Razgovara se o ponašanju učenika kada pobjeđuju, ali i kada gube.  **4. POŠTUJEMO PRAVILA IGRE**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: uputiti učenike u način ispunjavanja obrasca (pripremiti kratki obrazac za sudjelovanje u društvenoj igri). Voditi učenike korak po korak tijekom ispunjavanja obrasca (upisivanje ime- na, zaokruživanje društvene igre u kojoj žele sudjelovati). Čitanjem podataka iz obrazaca razvrstati učenike u grupe. Primjer obrasca (umjesto teksta mogu biti slike igara):  IME: IGRA KOJU ŽELIM IGRATI:  A) ČOVJEČE, NE LJUTI SE B) MLIN C) DOMINO D) MIKADO E) CRNI PETAR F) MEMORI  Učenici su podijeljeni u grupe prema rezultatima odabira. Na svaki stol grupe učiteljica/učitelj stavlja jednu društvenu igru (učenici su dobili zadatak donijeti igre). Ponavljaju se pravila igara i dogovaraju prihvatljiva ponašanja tijekom i nakon završetka igre. | [Jedinica Volimo sportove](https://hr.izzi.digital/DOS/104/697.html)  [Objekt Koji je ovo sport.](https://hr.izzi.digital/DOS/104/697.html#block-11132)  [Objekt Samostalno ili u timu.](https://hr.izzi.digital/DOS/104/697.html#block-11137)  [Objekt S loptom ili bez nje.](https://hr.izzi.digital/DOS/104/697.html#block-11142)  [Objekt Lopta, loptica…](https://hr.izzi.digital/DOS/104/697.html#block-11135) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ – C. 1. 1 - zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  ZDR – B. 1. 1 - Razlikuje primjereno od neprimjerenog ponašanja; B. 1. 3 - Prepoznaje igru kao važnu razvojnu i društvenu aktivnost.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  IKT – A. 1. 2 - Učenik se uz pomoć učiteljice/učitelja koristi odabranim uređajima i programima; C. 1. 1 - Učenik uz pomoć učiteljice/učitelja provodi jednostavno istraživanje radi rješenja problema u digitalnome okružju.  MAT OŠ – E. 1. 1 - Određuje skup prema nekome svojstvu; uspoređuje skupove; čita i tumači podatke prikazane piktogramima i jednostavnim tablicama.  OŠ LK – A. 1. 1. - Odgovara likovnim i vizualnim izražavanjem na razne vrste poticaja. |